hotchpotch/miracl-hf-unified huggingface dataset:
หอตรวจการณ์และหมู่บ้านแห่งไคผิง
หอตรวจการณ์และหมู่บ้านแห่งไคผิง () คือแหล่งมรดกโลกที่ตั้งอยู่ในเมืองไคผิงและเมืองใกล้เคียง ในมณฑลกวางตุ้ง ประเทศสาธารณรัฐประชาชนจีน เป็นหอสูงหลายชั้นสร้างจากคอนกรีตเสริมแรง ซึ่งในปัจจุบันมีตัวหอเหลืออยู่ในเมืองไคผิงประมาณ 1,833 หอ และประมาณ 500 หอในเมืองไถซาน
งานก่อสร้างหอนั้นมีมาตั้งแต่สมัยปลายราชวงศ์หมิง วัถุประสงค์เพื่อต่อต้านของผู้รุกราน แต่ยุคทองของการสร้างหอคอยดังกล่าวนี้เริ่มในช่วงกลางคริสต์ศตวรรษที่ 19 เมื่อชาวจีนจำนวนมากเริ่มอพยพไปตั้งรกรากทางฝั่งตะวันตกของอเมริกาในยุคตื่นทอง โดยไปทำงานเป็นคนงานในเหมืองหรือก่อสร้างทางรถไฟ แต่เมื่อถึงปลายคริสต์ศตวรรษที่ 19 ถึงประมาณก่อนสงครามโลก ชาวจีนส่วนหนึ่งได้เดินทางกลับบ้าน และอีกส่วนหนึ่งได้ส่งเงินกลับ พวกเขาจึงซื้อที่ดินแล้วสร้างอาคารแปลกตาตามสถาปัตยกรรมที่เขาได้พบเห็นในต่างประเทศผสานกับสถาปัตยกรรมจีน ในช่วงที่มีการก่อสร้างมากสุดคือตั้งแต่ช่วงปี พ.ศ. 2443 (ค.ศ. 1900) ถึง ปี พ.ศ. 2474 (ค.ศ. 1931) มีการสร้างหอถึง 1,648 หอ คิดเป็นเกือบร้อยละ 90 ของจำนวนหอทั้งหมด
หอตรวจการณ์และหมู่บ้านแห่งไคผิงได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 31 เมื่อปี พ.ศ. 2550 ที่เมืองไครสต์เชิร์ช ประเทศนิวซีแลนด์ ด้วยข้อกำหนดและหลักเกณฑ์ในการพิจารณา ดังต่อไปนี้
คะน้า
คะน้า (ชื่อวิทยาศาสตร์: "Brassica alboglabra") เป็นพืชผักใบเขียวที่นิยม
ผักคะน้าเป็นผักอายุ 2 ปี แต่ปลูกเป็นผักฤดูเดียว อายุเก็บเกี่ยวประมาณ 45-55 วัน ผักคะน้าสามารถปลูกได้ตลอดปี แต่เวลาที่ปลูกได้ผลดีที่สุดในช่วงเดือนตุลาคม-เมษายน
คะน้าที่นิยมปลูกในประเทศไทยมีอยู่ 3 พันธุ์ด้วยกันคือ คะน้ามีวิตามินหลายชนิด เช่น บีตา-แคโรทีน 186.92 ไมโครกรัม/100 กรัม ช่วยลดความเสี่ยงต่อการเกิด มะเร็งกระเพาะอาหาร มะเร็งลำไส้ มะเร็งปอด และมะเร็งกระเพาะปัสสาวะ
และยังมีวิตามินซีช่วยเสริมสร้างเนื้อเยื่อให้ชุ่มชื้น และทำให้ระบบภูมิคุ้มกันโรคมีความแข็งแรงสมบูรณ์ นอกจากนี้ยังมีแคลเซี่ยมช่วยเสริมสร้างกระดูก
นอกจากนั้นยังพบ กอยโตรเจน (goitrogen)ในคะน้า ซึ่งบริโภคมากๆทำให้ท้องอืด
ถนนแจ้งสนิท
ถนนแจ้งสนิท หรือ ทางหลวงแผ่นดินหมายเลข 23 สายบ้านไผ่–อุบลราชธานี เป็นทางหลวงแผ่นดินสายหนึ่งในจังหวัดขอนแก่น จังหวัดมหาสารคาม จังหวัดร้อยเอ็ด จังหวัดยโสธร และจังหวัดอุบลราชธานี มีปลายทางทิศตะวันตกอยู่บนถนนมิตรภาพ (ทางหลวงแผ่นดินหมายเลข 2) ในอำเภอบ้านไผ่ จังหวัดขอนแก่น และมีปลายทางทิศตะวันออกอยู่บนถนนชยางกูร (ทางหลวงแผ่นดินหมายเลข 212) ในอำเภอเมืองอุบลราชธานี จังหวัดอุบลราชธานี มีระยะทางตลอดทั้งสาย 278.752 กิโลเมตร
ถนนแจ้งสนิทเป็นทางหลวงแผ่นดินที่แยกออกมาจากถนนมิตรภาพ (ทางหลวงแผ่นดินหมายเลข 2) ที่ตำบลบ้านไผ่ อำเภอบ้านไผ่ จังหวัดขอนแก่น ผ่านเข้าเขตจังหวัดมหาสารคาม ผ่านอำเภอกุดรัง อำเภอบรบือ อำเภอเมืองมหาสารคาม เข้าเขตจังหวัดร้อยเอ็ด ผ่านอำเภอเมืองร้อยเอ็ด อำเภอธวัชบุรี อำเภอเสลภูมิ เข้าเขตจังหวัดยโสธร ผ่านอำเภอเมืองยโสธร อำเภอคำเขื่อนแก้ว จากนั้นเข้าเขตจังหวัดอุบลราชธานี ผ่านอำเภอเขื่องใน แล้วไปสิ้นสุดที่ถนนชยางกูร (ทางหลวงแผ่นดินหมายเลข 212) ในอำเภอเมืองอุบลราชธานี อำเภอเมืองอุบลราชธานี รวมระยะทางทั้งสิ้น 278.752 กิโลเมตร
ถนนแจ้งสนิทเดิมมีชื่อเรียกว่า "ทางหลวงแผ่นดินสายชนบท-มหาสารคาม-ร้อยเอ็ด-อุบลราชธานี" ได้รับการตั้งชื่อดังกล่าวเมื่อวันที่ 10 ธันวาคม พ.ศ. 2493 ในสมัยที่จอมพล ป. พิบูลสงครามเป็นนายกรัฐมนตรี เพื่อเป็นเกียรติแก่นายวินิต แจ้งสนิท อดีตนายช่างกำกับแขวงการทางบ้านไผ่
อินซฺวี
อินซฺวี () คือแหล่งมรดกโลกที่ตั้งอยู่ในเมืองอันหยาง มณฑลเหอหนาน ประเทศสาธารณรัฐประชาชนจีน เป็นเมืองหลวงแห่งสุดท้ายของราชวงศ์ซาง โดยเป็นเมืองหลวงอยู่ 225 ปี มีจักรพรรดิปกครองอยู่ 12 พระองค์
เมืองหลวงเก่าแห่งนี้เป็นหลักฐานชิ้นสำคัญของสิ่งที่เป็นไปในยุคทองของอารยธรรมจีนยุคสำริด สุสานหลวงและพระราชวังที่เป็นต้นแบบของสถาปัตยกรรมจีน และกระดูกคำทำนายที่จารึกด้วยตัวอักษรจีนโบราณ ที่บ่งบอกเกี่ยวกับวัฒนธรรม และสถานะทางสังคมของคนในยุคนั้นนับว่าเป็นสิ่งสำคัญที่สุดที่ได้ขุดค้นพบในเมืองนี้
อินซฺวีได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 30 เมื่อปี พ.ศ. 2549 ที่กรุงวิลนีอุส ประเทศลิทัวเนีย ด้วยข้อกำหนดและหลักเกณฑ์ในการพิจารณา ดังต่อไปนี้
หลวงพ่อไตรรัตน์โรจน์ฤทธิ์
หลวงพ่อไตรรัตน์โรจน์ฤทธิ์ เป็นพระพุทธรูปซึ่งเป็นที่เคารพบูชาของคนทั่วไปในวัดปราสาทสิทธิ์ หรือ วัดหลักห้า
แต่เดิมหลวงพ่อไตรรัตน์โรจน์ฤทธิ์ เป็นพระพุทธรูปที่ประดิษฐานอยู่ที่วัดพนัญเชิง จังหวัดพระนครศรีอยุทธยา คณะสงฆ์นำโดยเจ้าอาวาสและประชาชนชาวหลักห้าในอดีต ได้ไปอัญเชิญองค์หลวงพ่อฯ จากวัดพนัญเชิง มาประดิษฐานที่วัดปราสาทสิทธิ์ โดยการเดินทางมาทางน้ำ เมื่อถึงวัดปราสาทสิทธิ์ ได้อัญเชิญองค์หลวงพ่อประดิษฐานบนอาคารที่สร้างด้วยไม้ ที่ได้ก่อสร้างเตรียมไว้ เมื่อเวลาผ่านไปอาคารดังกล่าวได้ทรุดโทรมลง คณะสงฆ์และประชาชนได้ร่วมมือกันก่อสร้างวิหาร ซึ่งเป็นอาคารซีเมนต์ 2 ชั้น โดยการนำของพระครูประสาทสิทธิรักษ์เจ้าอาวาสและญาณบารมี สมเด็จพระพุฒาจารย์ โต พรหม รังสี
วิหารหลวงพ่อไตรรัตน์โรจน์ฤทธิ์ เป็นอาคาร 2 ชั้น ชั้นล่างมีบ่อน้ำพระพุทธมนต์ขนาดใหญ่ และเปิดเป็นพิพิธภัณฑ์ให้ประชาชนทั่วไปได้เข้าชม ชั้นบนประดิษฐานองค์หลวงพ่อไตรรัตน์โรจน์ฤทธิ์ และรูปเหมือนของเจ้าอาวาสในอดีต รวมทั้งมีรูปเหมือนของพระอริยสงฆ์ สำหรับให้ประชาชนได้สักการบูชา
วิหารหลวงพ่อไตรรัตน์โรจน์ฤทธิ์ สร้างขึ้นจากแรงศรัทธาของประชาชนทั่วไป มีการบริจาคเงิน สิ่งของ และแรงงาน เพื่อช่วยในการสร้าง ผู้คนในเขตชุมชนหลักห้าและใกล้เคียง ไม่ว่าจะเป็น ชาวสวน ข้าราชการ พ่อค้าประชาชน ต่างสละเวลา แรงกายและแรงใจ เพื่อช่วยในการก่อสร้างจนแล้วเสร็จ โดยมีสมเด็จพระญาณสังวร สมเด็จพระสังฆราช สกลมหาสังฆปริณายก เสด็จเป็นองค์ประธานในพิธีเปิด
ภูเขาชิงเฉิงและระบบชลประทานตูเจียงยั่น
ภูเขาชิงเฉิงและระบบชลประทานตูเจียงยั่น () คือแหล่งมรดกโลกที่ตั้งอยู่ในมณฑลเสฉวน ประเทศสาธารณรัฐประชาชนจีน
ระบบชลประทานตูเจียงยั่นซึ่งยังคงใช้ได้อยู่ในปัจจุบันนี้ได้เริ่มก่อสร้างในช่วงคริสต์ศตวรรษที่ 3 เพื่อกั้นแม่น้ำหมินและจัดการระบบน้ำในที่ราบสูงเฉิงตู ส่วนภูเขาชิงเฉิงนั้นเป็นจุดกำเนิดของลัทธิเต๋า มีสิ่งก่อสร้างโบราณเป็นจำนวนมากบนเขาแห่งนี้
ภูเขาชิงเฉิงและระบบชลประทานตูเจียงยั่นได้ร่วมกันลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 24 เมื่อปี พ.ศ. 2543 ที่เมืองแคนส์ ประเทศออสเตรเลีย ด้วยข้อกำหนดและหลักเกณฑ์ในการพิจารณา ดังต่อไปนี้
สิมคู่ วัดสระเกตุ
สิมคู่ วัดสระเกตุ เป็นอุโบสถเก่าแก่ ตั้งอยู่วัดสระเกตุ บ้านน้ำคำ ตำบลน้ำคำ อำเภอสุวรรณภูมิ จังหวัดร้อยเอ็ด โดยวัดสระเกตุตามประวัติย์ของกรมศิลปากรที่ได้บูรณะปฏิสังขรเขียนไว้ว่า วัดสระเกตุสร้างขึ้นในสมัยอยุธยาตอนปลาย ช่วงที่เป็นกลุ่มชนวัฒนธรรมไท-ลาว เข้ามาตั้งถิ่นฐานอยู่ในพื้นที่จังหวัดร้อยเอ็ด บริเวณเมืองท่งหรือเมืองทุง หรืออำเภอสุวรรณภูมิในปัจจุบัน สิมคู่ก็คือ อุโบสถ 2 หลังสร้างคู่กันมีดังนี้
สถานที่พักร้อนและหมู่วัดในเฉิงเต๋อ
สถานที่พักร้อนและหมู่วัดในเฉิงเต๋อ () คือแหล่งมรดกโลกที่ตั้งอยู่ในเมืองเฉิงเต๋อ มณฑลเหอเป่ย์ ประเทศสาธารณรัฐประชาชนจีนสถานที่พักร้อนแห่งนี้หมายถึงวังฤดูร้อนบนเขา (避暑山庄) ของราชวงศ์ชิงที่สร้างขึ้นในปี พ.ศ. 2246 (ค.ศ. 1703) ซึ่งมีวัตถุประสงค์อีกอิ่งคือเป็นที่ประทับของพระราชวงศ์จีนในคราเสด็จไปเมืองเฉิ่นหยาง เมืองหลวงเก่า ส่วนหมู่วัดที่หมายถึงนี้คือหมู่วัดบนเขาที่สร้างด้วยการผสมสถาปัตยกรรมระหว่างทิเบตกับจีน
เชิงเขาพักร้อนและวัดไว้ปาเฉิงเต๋อได้จดทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 18 เมื่อปี พ.ศ. 2537 ที่ภูเก็ต ประเทศไทย ด้วยข้อกำหนดและหลักเกณฑ์ในการพิจารณา ดังต่อไปนี้
วัดดอนไผ่
วัดดอนไผ่ เป็นชื่อที่เรียกวัดปราสาทสิทธิ์ในอดีต
เดิมวัดปราสาทสิทธิ์ อยู่ในพื้นที่ตำบลดอนไผ่ ซึ่งเป็นมีลักษณะพื้นที่เป็นโคกสูง ประชาชนสวนใหญ่ที่อาศัยอยู่ในบริเวณนี้ คือ ชาวไทยเชื้อสายจีน ประกอบอาชีพเกษตรกรรมเป็นหลัก ชาวบ้านจึงมักเรียกว่า วัดดอนไผ่ หรือวัดหลักห้า ซึ่งวัดหลักห้านั้นเรียกตามเสาหลักเขต หลักที่ 5 ที่ปักอยู่ริมคลองดำเนินสะดวก บริเวณหน้าวัดนั่นเอง แต่มีชื่อทางราชการว่า วัดปราสาทสิทธิ์ ในปัจจุบัน จะรู้จักกันในชื่อวัดหลักห้า หรือวัดปราสาทสิทธิ์ ตั้งอยู่ในเขต ตำบลประสาทสิทธ์ อำเภอดำเนินสะดวก จังหวัดราชบุรี ซึ่งตำบลประสาทสิทธิ์ปัจจุบันได้แยกพื้นที่ออกมาจากตำบลดอนไผ่ และมีอาณาเขตติดต่อกับ อำเภอบ้านแพ้ว จังหวัดสมุทรสาคร
วัดนี้เมื่อสร้างเสร็จ ประกอบพิธีผูกพัทธสีมา โดยมีเจ้าคุณอริยมุนี วัดราชาธิวาสมาเป็นประธานในพิธี
หมู่บ้านโบราณในอานฮุยตอนใต้ ซีตี้และหงชุน
ซีตี้ () และ หงชุน () คือแหล่งมรดกโลกที่ตั้งอยู่ในมณฑลอานฮุย ประเทศสาธารณรัฐประชาชนจีน หมู่บ้านทั้งสองแห่งนี้ได้รับการอนุรักษ์เป็นอย่างดีไม่ให้เปลี่ยนแปลงไปพร้อมกับสภาพแวดล้อมที่เปลี่ยนไป ผังเมือง ถนน สถาปัตยกรรม การตกแต่ง และระบบชลประทานที่ครอบคลุมทั้งเมือง ได้แสดงให้เห็นถึงสิ่งที่เป็นเอกรักษ์โดดเด่นของสิ่งที่ยังเหลืออยู่
หมู่บ้านซีตี้และหงชุนได้จดทะเบียนร่วมกันเป็นมรดกโลกภายใต้ชื่อ "หมู่บ้านโบราณในอานฮุยตอนใต้ ซีตี้และหงชุน" ในการประชุมคณะกรรมการมรดกโลกสมัยสามัญครั้งที่ 24 เมื่อปี พ.ศ. 2543 ที่เมืองแคนส์ ประเทศออสเตรเลีย ด้วยข้อกำหนดและหลักเกณฑ์ในการพิจารณา ดังต่อไปนี้
ไม้คาบ
ไม้คาบ ไม้คาบนั้นใช้ในการนวดปลีตาล มี 2 ชนิด คือ
1. ไม้คาบตัวผู้ ใช้สำหรับนวดปลีของต้นตาลตัวผู้
2. ไม้คาบตัวเมีย ใช้สำหรับนวดงวงตาล
ลักษณะของไม้คาบ ไม้คาบมีลักษณะ ดังนี้
1. ไม้คาบตัวเมียจะมีลักษณะ กลม หนาปานกลาง มีความยาวประมาณ 2 เมตร
2. ไม้คาบตัวผู้จะมีลักษณะบาง ยาวประมาณ 1.5 เมตร
คิม เรเวอร์
คิม เรเวอร์เป็นนักแสดงชาวอเมริกันเกิดเมื่อวันที่ 15 มีนาคม ค.ศ. 1969 เป็นที่รู้จักจากซีรีส์ 24 และThe Nine
โรเบิร์ต คารร์ เอิร์ลที่ 1 แห่งซัมเมอร์เซต
โรเบิร์ต คารร์ เอิร์ลแห่งซัมเมอร์เซ็ทที่ 1 (ภาษาอังกฤษ: Robert Carr, 1st Earl of Somerset) (ราว ค.ศ. 1587 - 17 กรกฎาคม ค.ศ. 1645) โรเบิร์ต คารร์เป็นขุนนางและนักการเมืองสกอตแลนด์คนโปรดของสมเด็จพระเจ้าเจมส์ที่ 1 แห่งอังกฤษ
โรเบิร์ต คารร์เกิดที่ไรท์ตันในมณฑลซัมเมอร์เซ็ทในอังกฤษ เมื่อราว ค.ศ. 1587 เป็นบุตรคนเล็กของทอมัส เคอรร์ (คารร์) แห่งเฟอร์นิเฮิร์สท์ในสกอตแลนด์กับภรรยาคนที่สองแจเน็ต เคอรร์ (คารร์) โรเบิร์ตเดินทางติดตามพระเจ้าเจมส์จากสกอตแลนด์ไปยังอังกฤษในฐานะมหาดเล็กแต่ถูกปลด หลังจากถูกปลดออกแล้วคารร์ก็เดินทางไปแสวงโชคในฝรั่งเศสอยู่ระยะหนึ่ง
คารร์กลับมาอังกฤษเมื่ออายุ 17 ปี ในการประลองบนหลังม้าครั้งหนึ่งคารร์ประสบอุบัติเหตต่อหน้าพระเจ้าเจมส์ผู้ทรงจำได้ ตามคำกล่าวของทอมัส โฮเวิร์ด เอิร์ลแห่งซัฟโฟล์คที่ 1 (Thomas Howard, 1st Earl of Suffolk) พระเจ้าเจมส์ทรงตกหลุมรักเด็กหนุ่ม ทรงช่วยดูแลรักษาพยาบาลด้วยพระองค์เอง ทรงประทานของขวัญต่างๆ ให้เป็นเวลาหลายปีจนกระทั่งปี ค.ศ. 1615 เมื่อคารร์ถูกแทนด้วยคนโปรดคนใหม่จอร์จ วิลเลียรส์ ดยุคแห่งบัคคิงแฮมที่ 1 พระเจ้าเจมส์ทรงเขียนจดหมายบรรยายลำดับข้อต่างๆ ที่คารร์ทำให้พระองค์ไม่ทรงพึงพอใจรวมทั้งเมื่อออกจากห้องส่วนพระองค์เมื่อทรง “ขอให้ทำตรงกันข้าม”
โรเบิร์ต คารร์ต่อมาสมรสกับฟรานเซส คารร์ เคานเทสแห่งซัมเมอร์เซ็ทผู้เดิมเป็นภรรยาของโรเบิร์ต เดเวอโรซ์ เอิร์ลแห่งเอสเซ็กซ์ที่ 3
หลุยส์ที่ 4 แกรนด์ดยุกแห่งเฮสส์และไรน์
หลุยส์ที่ 4 แกรนด์ดยุคแห่งเฮสส์และไรน์ (ฟรีดรีช วิลเฮล์ม ลุดวิก คาร์ล ; 12 กันยายน ค.ศ. 1837 - 13 มีนาคม ค.ศ. 1892) ทรงเป็นแกรนด์ดยุคคนที่ 4 แห่งเฮสส์และไรน์
เจ้าชายหลุยส์ ประสูติ ณ เมืองดาร์มสตาดท์ เป็นพระโอรสในเจ้าชายคาร์ลแห่งเฮสส์และไรน์และเจ้าหญิงเอลิซาเบธแห่งเฮสส์และไรน์ พระมารดาเป็นพระราชนัดดาในสมเด็จพระจักรพรรดิเฟรดเดอร์ริค วิลเลียมที่ 2 แห่งรัสเซีย
เมื่อวันที่ 1 กรกฎาคม ค.ศ. 1862 ทรงเข้าอภิเษกสมรสกับเจ้าฟ้าหญิงอลิซ ม้อด แมรีแห่งสหราชอาณาจักร พระราชธิดาในสมเด็จพระราชินีนาถวิกตอเรีย ณ ตำหนักออสเบิร์น อยู่ที่ไอส์แห่งไวท์ เมื่อวันถึงเวลาแต่งงาน สมเด็จพระราชินีนาถมีจดหมายถึงพระองค์ซึ้งเป็นลูกเขย ให้เปลี่ยนพระอิสริยยศเป็นเจ้าฟ้าชาย และใช้พระอิสริยยศในเมืองบริเตนใหญ่ แต่ไม่นานก็เกิดการรวมกลุ่มของชาวเยอรมัน พระองค์จึงถอดพระอิสริยยศเป็นเจ้าฟ้าชายแกรนด์ดูคัล
เดอะไนน์
เดอะไนน์ เป็นซีรีส์ที่ออกอากาศทางสถานีโทรทัศน์เอบีซีของสหรัฐอเมริกาโดยเนื้อเรื่องกล่าวถึงคน 9 คนที่ไม่รู้จักกันแต่ต้องมาเป็น
ตัวประกันระหว่างการปล้นธนาคารของชาย 2 คนพี่น้องซึ่งเป็นอดีตทหารผ่านศึกอิรักและหลังจากเหตุปล้นครั้งนี้ชีวิตของคนทั้ง 9 ก็เปลี่ยนไป
บรุก ชีลส์
บรุก ชีลส์ () เป็นนักแสดงและนางแบบชาวอเมริกันเกิดเมื่อวันที่ 31 พฤษภาคม ค.ศ. 1965 เป็นที่รู้จักในฐานะอดีตภรรยา
ของอังเดร อากัสซี อดีตนักเทนนิสมือ 1 ของโลก และผลงานภาพยนตร์ เดอะ บลูลากูน โดยงานถ่ายแบบแรกของเธอเกิดขึ้นเมื่อเดือนเมษายน ค.ศ. 1966 ขณะอายุเพียง 11 เดือน
โดยเป็นงานถ่ายแบบสบู่ไอวอรี
เอเวอรีบอดีเฮตส์คริส
Everybody Hates Chris เป็นซีรีส์ที่ออกอากาศทางช่องยูไนเต็ดพาราเมาท์เน็ตเวิร์ก (UPN) ของสหรัฐโดยเป็นเรื่องราวในวัยเด็กของคริส ร็อคยอด
ดาวตลกของสหรัฐ โดยการเริ่มออกอากาศในวันที่ 22 กันยายน 2547 สามารถสร้างสถิติคนดูสูงที่สุดตลอดกาลสำหรับละครตลกตอนแรกของช่อง UPN ที่คนดูมากกว่า 7 ล้านคน และยังทำคนดูคู่คี่กับละครเรื่อง สมอลวิลล์ ซึ่งออกอากาศในเวลาเดียวกันที่สถานีโทรทัศน์ The WB อีกด้วย
ต่อมาเมื่อ The WB และ UPN รวมตัวกันเป็นสถานีโทรทัศน์ช่องเดียวกันในนาม The CW ละครเรื่องนี้ก็ได้รับเลือกให้ออกอากาศต่อในช่อง The CW โดยตั้งแต่เปลี่ยนสถานีโทรทัศน์เรตติ้งก็ลดลงอย่างรวดเร็วเนื่องจากการเปลี่ยนวันฉายที่บ่อยก่อนที่จะถูกยกเลิกเมื่อสิ้นสุดภาคสี่ในวันที่ 21 พฤษภาคม 2009 ซึ่งถือเป็นละครตลกเรื่องสุดท้ายที่ออกอากาศทั้งในสถานีโทรทัศน์ UPN และ The WB เพราะหลังจากถูกยกเลิกพร้อมกับละครตลกอีกเรื่องคือ The Game ทำให้ช่อง The CW ไม่มีละครตลกเหลืออยู่ในช่องอีกต่อไปในการฉายฤดูกาลปี 2009-2010
แบบว่า กว่าพ่อจะเจอแม่
ฮาวไอเม็ตยัวร์มาเธอร์ (แบบว่า...กว่าพ่อจะเจอแม่) () เป็นซีรีส์ที่ออกอากาศทางช่อง CBS ของสหรัฐโดยเป็นเรื่องราวการเล่าเรื่องของเท็ด โมสบี้ ให้กับลูกของตนฟังในปี ค.ศ. 2030
เท็ด โมสบี้ ชายหนุ่มผู้มีอาชีพเป็นสถาปนิกและยังโสด เขามีเพื่อนสนิททั้งหมด 3 คน ได้แก่ มาร์แชล กับลิลลี่ คู่รักที่รักกันมาตั้งแต่สมัยเรียนมหาวิทยาลัย และบาร์นีย์ชายหนุ่มแต่งตัวภูมิฐาน
เอิร์ลแห่งวิลมิงตัน (แก้ความกำกวม)
เอิร์ลแห่งวิลมิงตัน (แก้ความกำกวม) อาจจะหมายถึง
ฮองกี๋
ฮองกี๋ หรือ ห้องกี (อังกฤษ: Feng Ji, จีนตัวเต็ม: 逢紀, จีนตัวย่อ: 逢纪, ?-ค.ศ.202) เดิมเป็นเสนาธิการของอ้วนเสี้ยว หลังจากอ้วนเสี้ยวถึงแก่กรรม ฮองกี๋จึงรับใช้อ้วนซงบุตรชายของอ้วนเสี้ยวต่อมา
ฮองกี๋ มีฉายาว่า เหวียนถู เป็นคนสนิทไว้วางใจของอ้วนเสี้ยวผู้ครองแคว้นกิจิ๋ว เป็นคนคล่อง ชอบใช้ถ้อยคำสำบัดสำนวนเสียดสีเย้ยหยันผู้อื่น มีความรู้ความสามารถพอตัว เป็นคนเสี้ยมสอนให้อ้วนเสี้ยว สังหารเตียนฮอง ขุนนางผู้ใหญ่ซึ่งทัดทานมิให้อ้วนเสี้ยวยกทัพไปรบโจโฉ เมื่ออ้วนเสียวตายแล้ว ฮองกี๋ร่วมกับสินโพย ยกอ้วนซง น้องเล็กขึ้นเป็นผู้ครองแคว้นกิจิ๋ว ทำให้การบ้านการเมืองผันแปรไป เพราะอ้วนถำพี่ใหญ่ไม่ยอม และได้ใช้อุบายลวงเอาตัวฮองกี๋ไปเป็นที่ปรึกษา แล้วจับฆ่าเสียในฐานะที่เป็นตัวการทำให้บ้านเมืองวุ่นวาย
ชิม ฮวานจี
ชิม ฮวานจี (,1730-1802) เป็นขุนนางฝ่ายโนนที่เรียกว่า พยอกปา ที่มักจะคอยขัดขวางและเป็นอุปสรรคในการพัฒนาบ้านเมืองของ พระเจ้าจองโจ โดยกล่าวหาพระองค์ว่า การที่พระองค์ทรงตั้ง คยูจังกัก ขึ้นนั้นเพื่อใช้ชุบเลี้ยงขุนนางฝ่ายโซนนที่สนับสนุนพระองค์นั่นเอง
ฮัน กา-อิน
ฮัน กา-อิน เป็นนางแบบและนักแสดงชาวเกาหลีใต้เกิดเมื่อวันที่ 2 กุมภาพันธ์ ค.ศ. 1982ที่โซลปัจจุบันอายุ
34 ปีโดยเธอมีชื่อจริงว่า คิม ยุน-จูและปัจจุบันนี้เธอแต่งงานและมีลูกสาวกับนักแสดงหนุ่ม ยุน จุง ฮุน
ปลาซักเกอร์กระโดงสูง
ปลาซักเกอร์กระโดงสูง ปลาน้ำจืดชนิดหนึ่ง มีชื่อวิทยาศาสตร์ว่า "" ในวงศ์ปลาซักเกอร์ () ในอันดับปลาหนัง มีรูปร่างหน้าตาคล้ายปลาซักเกอร์ธรรมดา ("") แต่มีสีลำตัวที่อ่อนกว่า โดยมีพื้นสีเหลือง และมีจุดสีน้ำตาลเข้มกระจายไปทั่วทั้งตัว มีจุดเด่นคือ ครีบหลังที่สูงใหญ่ เมื่อแผ่ออกมาเต็มที่จะดูคล้ายใบเรือ อันเป็นที่มาของชื่อ
สามารถเปลี่ยนสีให้เข้มหรืออ่อนไปได้ตามวัย ขนาดเมื่อโตเต็มที่ราว 40-50 เซนติเมตร พบอาศัยเฉพาะแม่น้ำอเมซอนตอนบน และแม่น้ำโอริโนโคเท่านั้น
นิยมเลี้ยงเป็นปลาสวยงาม ในประเทศไทยในระยะแรก ปลาซักเกอร์กระโดงสูงเมื่อถูกนำเข้ามามีราคาแพงมาก แต่ปัจจุบัน สามารถเพาะขยายพันธุ์ได้แล้ว ทำให้ราคาถูกลงมาก นับเป็นปลาในวงศ์ปลาซักเกอร์ประเภทสวยงามที่มีราคาถูกที่สุด และมีลักษณะใกล้เคียงกับปลาซักเกอร์ธรรมดามากที่สุด โดยมีรหัสทางการค้าว่า L083 หรือ L165
คณะปฏิรูปการปกครองแผ่นดิน
คณะปฏิรูปการปกครองแผ่นดิน เป็นคณะนายทหารที่นำโดยพลเรือเอก สงัด ชลออยู่ ผู้บัญชาการทหารสูงสุด ได้ทำการยึดอำนาจการปกครอง ในปี พ.ศ. 2519 จาก หม่อมราชวงศ์เสนีย์ ปราโมช นายกรัฐมนตรี เมื่อวันที่ 6 ตุลาคม พ.ศ. 2519 เวลา 18.00 น. และแต่งตั้งนาย ธานินทร์ กรัยวิเชียร เป็นนายกรัฐมนตรีคนใหม่
หลังจากนั้นเพียง 1 ปีกับ 12 วัน คณะปฏิรูปก็ได้ทำการรัฐประหารยึดอำนาจจากนายธานินทร์จึงทำให้นายธานินทร์ต้องพ้นจากตำแหน่งและคณะปฏิรูปก็สลายตัวไปในที่สุด
ร็อคแมน X4
ร็อคแมน X4 () หรือ เมกาแมน X4 (Mega Man X4) เป็นวิดีโอเกมชุดที่ 4 ของซีรีส์ร็อคแมน X วางจำหน่ายเมื่อวันที่ 1 สิงหาคม ค.ศ. 1997 ที่ประเทศญี่ปุ่น ลงเครื่องเล่นเกมแพลตฟอร์มเพลย์สเตชันและเซก้าแซทเทิร์น
ดร.เคนได้สร้างโครงการใหม่แทน ดร.ดอปเลอร์ โปรเจ็กต์ที่ล้มเหลวคือการสร้างกองกำลัง เรพริฟอร์ซ ซึ่งประกอบด้วย "เจเนรัล" "คาเนล" "ไอริส" เอ็กซ์ที่หายสาบสูญปรากฏตัวขึ้นเพื่อทำลาย AX-10 ดวงอาทิตย์เทียมที่ตกมายังโลก มีการฉลองการกลับมาของเอ็กซ์ และหน่วย 17 ของเอ็กซ์ได้รับสมาชิกใหม่เข้ามาคือ "ดับเบิ้ล"
ในวันที่สายฝนที่ถาโถมลงมาอย่างหนัก ชายผู้หนึ่งกำลังสนาทนาอยู่กับหุ่นยนต์ร่างยักษ์สีทองได้พูดเกี่ยวกับเรื่องการปฏิวัติมนุษย์ แต่การเจรจาในครั้งนี้ไม่ประสบความสำเร็จหุ่นยนต์ร่างสีทองกล่าวปฏิเสธอย่างไร้เยื้อใย...
คณะผู้แทนทางทูตในประเทศไทย
ปัจจุบัน มีสถานเอกอัครราชทูตต่างประเทศ 77 แห่งในกรุงเทพมหานคร และหลายประเทศยังได้ตั้งสถานกงสุลตามจังหวัดต่าง ๆ นอกจากนั้นยังมีสำนักงานตัวแทนขององค์การต่างประเทศต่าง ๆ ในประเทศไทย 32 องค์การ ดังนี้
ร็อคแมน X2
ร็อคแมน X2 () หรือ เมกาแมน X2 (Mega Man X2) เป็นวิดีโอเกมชุดที่ 2 ของซีรีส์ร็อคแมน X โดยวางจำหน่ายในวันที่ 16 ธันวาคม ค.ศ. 1994 และวางจำหน่ายในต่างประเทศเมื่อช่วงเดือน มีนาคม ค.ศ. 1995 ที่สหรัฐอเมริกาและทวีปยุโรป โดยวางจำหน่ายในเครื่องซูเปอร์แฟมิคอม
ฮิเดะกะซุ อิชิโนะเซะ
ฮิเดคาซุ อิจิโนเสะ (คันจิ: 市瀬 秀和) มีชื่อเล่นว่า อิจิ (เป็นชื่อที่มาจากคำขึ้นต้นนามสกุล) อิจิเป็นนักพากย์ที่มีชื่อเสียงคนนึงของญี่ปุ่น ผลงานสร้างชื่อของเขาคือการพากย์ตัวละคร โกคุเดระ ฮายาโตะ จากเรื่อง ครูพิเศษจอมป่วน รีบอร์น! นอกจากงานนักพากย์ อิจิยังเป็นนายแบบและนักแสดงทั้งโฆษณา หนัง และละครเวทีเช่นกัน โดยส่วนมากในด้านการแสดงอิจิมักจะได้รับบทเป็นซามูไร เนื่องจากเขามีทักษะทั้งในการฟันดาบ(ขั้น4) ยิงธนู ขี่ม้า และคาราเต้ ปัจจุบันอิจิอาศัยอยู่ในเมืองโตเกียวกับสุนัขของเขาที่มีชื่อว่าฮายาเตะ และยังคงเล่นละครเวทีตามโรงละครใหญ่ในโตเดียวโดยเขาจะได้รับบทเด่นเป็นส่วนมาก ส่วนผลงานล่าสุดในงานพากย์ของเขาตอนนี้คือการพากย์ตัวละคร ซาโต้ ฮิเดะ พระเอกจากการ์ตูนเรื่อง Poyopoyo kansatsu nikki ซึ่งเกิดกระแสเปรียบเทียบระหว่างบทฮิเดะและโกคุเดระว่า ทั้งสองตัวละครมีอะไรๆหลายอย่างที่คล้ายกันคือ ทรงผม นิสัยขี้โวยวาย และไม่ถูกกันกับแมว นอกจากนี้ตัวละครก็มีชื่อว่า"ฮิเดะ"ซึ่งเป็นชื่อคล้ายชื่อจริงของอิจิ ทำให้หลายคนตั้งข้อสังเกตว่าตัวละครซาโต้ ฮิเดะ เป็นตัวละครมีเพื่อให้อิจิพากย์โดยเฉพาะ
นายทหารพระธรรมนูญ
นายทหารพระธรรมนูญ () คือ ทหารนักกฎหมาย คำว่า "นายทหารพระธรรมนูญ" โดยทั่วไปอาจมีความหมายได้สองนัย นัยแรกความหมายโดยกว้าง ๆ ได้แก่ นายทหารผู้ที่มีเหล่าทหารพระธรรมนูญโดยมิได้คำนึงถึงตำแหน่งหน้าที่อย่างหนึ่ง อีกนัยหนึ่งหมายความถึง นายทหารที่ดำรงตำแหน่งนายทหารพระธรรมนูญอีกอย่างหนึ่ง
เนื่องด้วยจากภารกิจและหน้าที่ที่ต้องเป็นทั้งทหารและนักกฎหมายในเวลาเดียวกัน ก็จำเป็นจะต้องปฏิบัติหน้าที่ทั้งสองอย่างไปพร้อม ๆ กันให้ได้อย่างสมบูรณ์ที่สุด ซึ่งในบทบาทหน้าที่ของการเป็นทหารก็จะต้องวางตนรักษาระเบียบวินัยของทหารโดยเคร่งครัด ครั้นเมื่อจะต้องปฏิบัติหน้าที่ในด้านกฎหมาย ก็จะต้องสวมวิญญาณเป็นนักกฎหมาย ที่ยึดหลักจริยธรรมสำหรับวิชาชีพด้วย
ตำแหน่งนายทหารพระธรรมนูญและนายทหารพระธรรมนูญผู้ช่วยที่สังกัดกองทัพบกมีจำนวนทั่วประเทศประมาณ 400 นาย โดยทั่วไป อัตราประจำหน่วยกำลังรบจะมีนายทหารพระธรรมนูญ 1 นาย ต่อ 1 กรมทหาร
บึงฉวากเฉลิมพระเกียรติ
บึงฉวากเฉลิมพระเกียรติแต่เดิมเป็นพื้นที่เขตห้ามล่าสัตว์ป่า ซึ่งส่วนใหญ่เป็นสัตว์ที่ห้ามล่าเป็นสัตว์จำพวกนก มีมากกว่า 50 ชนิดปัจจุบันได้จัดให้เป็นสถานที่ท่องเที่ยวซึ่งเป็นโครงการเฉลิมพระเกียรติในวโรกาสทรงครองราชย์ของพระบาทสมเด็จพระเจ้าอยู่หัวครบ 50 ปี โดยมีการสร้างกรงนกขนาดใหญ่ มีตู้ปลาน้ำจืด ตู้ปลาน้ำเค็ม ตู้ปลาช่อนอเมซ่อน บ่อจระเข้ และอุทยานผักพื้นบ้านเพื่อการยังชีพ
thumbnail
อาคารแสดงพันธุ์สัตว์น้ำสร้างแล้วเสร็จ
วันที่ 23 พฤษภาคม พ.ศ. 2546 เปิดให้ประชาชนเข้าชมอาคารแสดงพันธุ์สัตว์น้ำเฉลิมพระเกียรติอย่างเป็นทางการ
ซุงุรุ อิโนะอุเอะ
ซุงุรุ อิโนะอุเอะ (; 4 ธันวาคม พ.ศ. 2524) เป็นนักพากย์คนหนึ่ง
ทากาชิ คนโด
ทากาชิ คนโด (; 12 พฤษภาคม พ.ศ. 2522 — ) เป็นนักพากย์ชาวญี่ปุ่น
พระราชวังฮอลีรูด
พระราชวังฮอลีรูด () ชื่อ "Holyrood" เป็นคำที่แปลงเป็นภาษาอังกฤษจากคำว่า "Haly Ruid" ของภาษาสกอตที่แปลว่า "กางเขนศักดิ์สิทธิ์" (Holy Cross) พระราชวังฮอลีรูดเป็นพระราชวังที่ตั้งอยู่ที่เอดินบะระในสกอตแลนด์ในสหราชอาณาจักร ฮอลีรูดเป็นพระราชวังที่เป็นสมบัติส่วนพระองค์ของพระราชวงศ์อังกฤษที่ยังทรงใช้ในสถานที่ประทับหลักในสกอตแลนด์
ฮอลีรูดเดิมเป็นสำนักสงฆ์ที่ก่อตั้งโดยพระเจ้าเดวิดที่ 1 แห่งสกอตแลนด์ ในปี ค.ศ. 1128 ต่อมามาใช้เป็นที่ประทับหลักของพระมหากษัตริย์และพระราชินีของสกอตแลนด์มาตั้งแต่คริสต์ศตวรรษที่ 15 ตัวพระราชวังตั้งอยู่ทางใต้ของรอยัลไมล์ (Royal Mile) ในเอดินบะระ ตรงกันข้ามกับปราสาทเอดินบะระทางอีกด้านหนึ่งของรอยัลไมล์ ในปัจจุบันเป็นที่ประทับอย่างเป็นทางการในสกอตแลนด์ของสมเด็จพระราชินีนาถเอลิซาเบธที่ 2 ผู้ทรงประทับเป็นเวลาหนึ่งอาทิตย์ในต้นฤดูร้อนของทุกปีและทรงเป็นเจ้าภาพงานเลี้ยงในสวนและการเลี้ยงรับรองอย่างเป็นทางการต่าง ๆ เมื่อประทับอยู่ที่นั่น
Signs สัญญาณสยองโลก
Signs สัญญาณสยองโลก ชื่อภาษาไทยของภาพยนตร์เรื่อง Signs นำแสดงโดย เมล กิ๊บสัน, วาคีน ฟินิกซ์, รอรี่ คัลกิ้น, อบิเกล เบรสลิน เขียนบทภาพยนตร์, กำกับการแสดงและอำนวยการสร้างโดย เอ็ม. ไนท์ ชยามาลาน
บาทหลวงแกรแฮม เฮสส์ (เมล กิ๊บสัน) สูญเสียความศรัทธาที่มีต่อพระเป็นเจ้าไปนานแล้ว เพราะได้สูญเสียภรรยาไปในอุบัติเหตุเมื่อหลายปีก่อน ปัจจุบัน แกรแฮมอาศัยอยู่ในบ้านเล็ก ๆ ท่ามกลางไร่ข้าวโพดกับ เมอร์ริล (วาคีน ฟินิกซ์) น้องชายที่เป็นอดีตนักเบสบอลฝีมือดี และ มอร์แกน (รอรี่ คัลกิ้น) ลูกชาย กับ โบ (อบิเกล เบรสลิน) ลูกสาว เท่านั้น
แต่แล้วจู่ ๆ ก็เกิดเหตุการณ์ประหลาดขึ้น เมื่อเกิดปรากฏการณ์วงข้าวโพดล้มเกิดขึ้นในโร่ของพวกเขา ไม่มีใครรู้ว่าปรากฏการณ์นี้เกิดขึ้นมาได้อย่างไร พร้อมกับน้ำในแหล่งน้ำต่าง ๆ ในเมืองเกิดสกปรกขึ้นมาอย่างไม่ทราบสาเหตุ ก่อนที่จะมีเรื่องราวแปลกประหลาดต่าง ๆ ตามมาอีกมากมาย ที่จะเปลี่ยนแปลงชีวิตของครอบครัวเฮสส์นี้ไปตลอด
Signs เป็นภาพยนตร์ใหญ่เรื่องที่ 3 ในชีวิตของการกำกับของ เอ็ม. ไนท์ ชยามาลาน หลังจากไม่ประสบความสำเร็จเลยในด้านเสียงวิจารณ์จาก Unbreakable ภาพยนตร์เรื่องก่อนหน้านี้ เพราะดำเนินเรื่องราวตามแบบ The Sixth Sense ที่เคยประสบความสำเร็จมาอย่างมากก่อนหน้านั้น
Signs จึงไม่ได้มีบรรยายกาศที่เงียบเหมือน Unbreakable และ The Sixth Sense แต่เมื่อเข้าฉายแล้ว มีเสียงวิจารณ์ออกไปใน 2 แนว แนวแรกเห็นว่า บทภาพยนตร์เขียนได้ดี เร้าอารมรณ์ และจบได้อย่างมีบทสรุปที่ดีเหมือนภาพยนตร์ต้องการจะบอกว่า สิ่งที่ดูเหมือนกับว่าเป็นความบังเอิญในชีวิตมนุษย์นั้น แท้ที่จริงแล้วได้ถูกกำหนดไว้ล่วงหน้าก่อนแล้ว แต่อีกทางเห็นว่า ภาพยนตร์เดินเรื่องได้อย่างน่าเบื่อ ไม่มีเหตุมีผล และไม่เข้าใจในบทสรุปตอนจบ
พระราชวังเวสต์มินสเตอร์
พระราชวังเวสต์มินสเตอร์ หรือ ตึกรัฐสภาเวสต์มินสเตอร์ (ภาษาอังกฤษ: Palace of Westminster หรือ Houses of Parliament หรือ Westminster Palace) เป็นสถานที่ที่สภาสองสภาของรัฐสภาแห่งสหราชอาณาจักร (สภาขุนนาง และสภาสามัญชน ) ประชุม พระราชวังตั้งอยู่บนฝั่งเหนือของแม่น้ำเทมส์ในนครเวสต์มินสเตอร์ของลอนดอนบะระห์ไม่ไกลจากพระราชวังไวท์ฮอลล์
พระราชวังเวสต์มินสเตอร์ สร้างในปี ค.ศ. 1016 มีห้องทั้งหมดด้วยกันประมาณ 1,100 ห้อง, 100 บันได และ ระเบียงยาวรวมทั้งหมดประมาณ 4.8 กิโลเมตร ตัวสิ่งก่อสร้างส่วนใหญ่สร้างในคริสต์ศตวรรษที่ 19 แต่ก็ยังมีส่วนก่อสร้างเดิมเหลืออยู่บ้างเล็กน้อยรวมทั้งท้องพระโรงที่ในปัจจุบันใช้ในงานสำคัญๆ เช่นการตั้งศพของบุคคลสำคัญก่อนที่จะนำไปฝัง และหออัญมณี (Jewel Tower)
การบริหารพระราชวังแต่เดิมเป็นหน้าที่ของผู้แทนพระองค์ Lord Great Chamberlain แต่ในปี ค.ศ. 1965 เปลี่ยนมือไปเป็นของรัฐสภานอกจากห้องพิธีบางห้องที่ยังคงอยู่ภายใต้การบริหารของผู้แทนพระองค์
หลังจากเกิดเพลิงใหม้ในปี ค.ศ. 1834 ตึกรัฐสภาปัจจุบันก็ได้รับการสร้างใหม่โดยใช้เวลาสร้าง 30 ปี โดยมีเซอร์ ชาร์ลส์ บาร์รีย์ (Charles Barry) และผู้ช่วยออกัสตัส พิวจินเป็นสถาปนิก การออกแบบรวมท้องพระโรงเวสต์มินสเตอร์และชาเปลเซนต์สตีเฟน (St Stephen's Chapel) ที่ยังเหลือ
ภาษามอลตา
ภาษามอลตา (; มอลตา: "Malti") เป็นภาษาประจำชาติของประเทศมอลตา และเป็นภาษาราชการของประเทศนี้ร่วมกับภาษาอังกฤษ ภาษามอลตามีต้นกำเนิดจากภาษาซิคูโล-อาหรับ (ภาษาถิ่นของภาษาอาหรับที่มีวิวัฒนาการขึ้นในเกาะซิซิลี เกาะมอลตา และภาคใต้ของประเทศอิตาลี) แต่ก็มีคำยืมจากภาษาอิตาลี ภาษาซิซิลี และภาษาอังกฤษในสัดส่วนสูงเช่นกัน ปัจจุบันภาษามอลตายังเป็นภาษาในกลุ่มเซมิติกเพียงภาษาเดียวที่เป็นภาษาราชการของสหภาพยุโรปและใช้อักษรละตินในภาษาเขียนมาตรฐาน
ในปี ค.ศ. 1975 มีผู้พูดภาษามอลตาประมาณ 371,000 คน จากจำนวนผู้อาศัย 300,000 คนในประเทศมอลตา ผู้ย้ายถิ่นฐานมาจากมอลตาในประเทศออสเตรเลีย แคนาดา ยิบรอลตาร์ อิตาลี สหราชอาณาจักร และสหรัฐอเมริกา ยังคงพูดภาษานี้ และในปี ค.ศ. 2007 มีรายงานว่า ภาษามอลตายังคงใช้กันในหมู่ผู้สืบเชื้อสายจากผู้ย้ายถิ่นฐานชาวมอลตาในประเทศตูนิเซีย
ภาษามอลตามีสระเสียงสั้น 5 ตัว ได้แก่ (เขียนแทนด้วย "a e i o u") สระเสียงยาว 6 ตัว ได้แก่ (เขียนแทนด้วย "a, e, ie, i, o, u") และสระประสมอีก 7 ตัว (เขียนแทนด้วย "aj" หรือ "għi, aw" หรือ "għu, ej" หรือ "għi, ew, iw, oj," และ "ow" หรือ "għu")
โรงเรียนธรรมโชติศึกษาลัย
โรงเรียนธรรมโชติศึกษาลัย เป็นโรงเรียนในจังหวัดสุพรรณบุรี เขต [[อำเภอเดิมบางนางบวช]
โรงเรียนก่อตั้งเมือ วันที่ [[30]] [[เมษายน]] พ.ศ. [[2509]] โดย[[กรมสามัญศึกษา]]จัดตั้งโรงเรียนมัธยมศึกษาประจำอำเภอขึ้นได้จัดสร้างอาคารเรียน โดยใช้ชื่อว่า [[โรงเรียนธรรมโชติศึกษาลัย]] เพื่อเป็นเกียรติประวัติแด่หลวงพ่อ[[พระอาจารย์ธรรมโชติ]]แห่ง[[วัดเขาขึ้น]] ซึ่งเป็น[[พระสงฆ์]] ที่สำคัญ[[ประวัติศาสตร์]] ที่เกี่ยวข้องกับ[[จังหวัดสุพรรณบุรี]]
เปิดสอนครั้งแรก ในระดับชั้น มัธยมศึกษาตอนต้น(ม.ศ.1-ม.ศ.3)แบบ[[สหศึกษา]] มี[[นักเรียน]]ทั้งหมด 37 [[คน]] [[ชาย]] 24 คน [[หญิง]] 13 คน มี[[ครู]] 2 คน และเพิ่มการขยายโอกาสทางการศึกษาเปิดในระดับชั้นมัธยมศึกษาตอนปลายเพิ่มเติม
อีวาเนสเซนซ์
อีวาเนสเซนซ์ () เป็นวงร็อกอเมริกัน ก่อตั้งวงในลิทเทิลร็อก รัฐอาร์คันซอ ในปี 1995 โดยนักร้อง/นักเปียโน เอมี ลี และมือกีตาร์ เบน มูดี
หลังจากออกผลงานอีพีอัลบั้มส่วนตัวและเดโมซีดีที่ชื่อ "Origin" และได้รับความช่วยเหลือจาก บิกวิกเอนเทอร์ไพรซส์ ในปี 2000 ทางวงออกอัลบั้มเต็มชุดแรกที่ชื่อชุด "Fallen" กับสังกัดไวนด์-อัปเรคคอร์ด ในปี 2003 อัลบั้ม "Fallen" ขายได้มากกว่า 15 ล้านชุดทั่วโลกและได้รับรางวัล 2 รางวัลแกรมมี่ ในปีถัดมา อีวาเนสเซนซ์ออกอัลบั้มแสดงสด ชุด "Anywhere but Home" ที่ขายได้มากกว่า 1 ล้านชุดทั่วโลก ในปี 2006 พวกเขาออกผลงานสตูดิโออัลบั้มชุดที่ 2 ชุด "The Open Door" ที่มียอดขายมากกว่า 4 ล้านชุด
ทางวงได้เปลี่ยนสมาชิกในวงหลาย ๆ ครั้ง รวมถึงผู้ร่วมก่อตั้ง มูดีที่ออกจากวงในระหว่างทัวร์ในปี 2003, มือเบส วิลล์ บอยด์ ในกลางปี 2006, ตามมาด้วยมือกีตาร์ จอห์น เลอคอมต์ และมือกลอง ร็อกกี เกรย์ในปี 2007 และจากการเปลี่ยนแปลง 2 ครั้งหลัง ทำให้วงต้องอยู่ในสภาพหยุดพักชั่วคราว ที่ทางวงหาสมาชิกชั่วคราวเพื่อมาเล่นเมื่อออกทัวร์
ยูบีโฟร์ตี
UB40 เป็นวงดนตรีแนวเร้กเก้ ก่อตั้งในปี1978 ใน เบอร์มิงแฮม ประเทศอังกฤษ ได้ประสบความสำเร็จกับเพลง "Red Red Wine" ติดชาร์ต (อันดับ#1 ใน สหรัฐอเมริกา/สหราชอาณาจักร/แคนาดา/นิวซีแลนด์/เนเธอร์แลนด์), "Can't Help Falling in Love" ติดชาร์ต (อันดับ#1 ใน สหรัฐอเมริกา/สหราชอาณาจักร/ออสเตรเลีย/สวีเดน/เนเธอร์แลนด์), และ "I Got You Babe" ติดชาร์ต (อันดับ#1 ใน สหราชอาณาจักร/เนเธอร์แลนด์)
โรงเรียนราชวินิตบางแคปานขำ
โรงเรียนราชวินิตบางแคปานขำ เป็นโรงเรียนสหศึกษาระดับชั้นมัธยมศึกษาปีที่ 1-6 โดยเป็น 1 ใน 7 โรงเรียนที่มีคำว่า ราชวินิต เป็นชื่อของโรงเรียน โรงเรียนราชวินิตบางแคปานขำ เคยอยู่ในสังกัดของสำนักงานคณะกรรมการการศึกษาขั้นพื้นฐาน กรุงเทพมหานคร เขต 3 ปัจจุบันอยู่ในสังกัดสำนักงานเขตพื้นที่การศึกษามัธยมศึกษา เขต 1
โรงเรียนบางแคปานขำวิทยา ตั้งขึ้นเมื่อ วันจันทร์ที่ 26 มีนาคม พ.ศ. 2522 ตามประกาศของกระทรวงศึกษาธิการ สังกัดกองการมัธยมศึกษา กรมสามัญศึกษา ซึ่งได้รับบริจาคที่ดินจาก “คุณวิมล ปานขำ“ ที่มีความประสงค์ให้ลูกหลานของประชาชนในหมู่บ้านเศรษฐกิจ ได้มีโรงเรียนระดับมัธยมศึกษาต่อจากระดับประถมศึกษา ทั้งนี้ขอให้โรงเรียนที่ตั้งขึ้นมามีคำว่า “ปานขำ” อยู่ในชื่อของโรงเรียนด้วย ต่อมา วันที่ 15 เมษายน 2536 ได้รับพระราชทานอนุญาตตามหนังสือ ที่ รล 003/ 5102 จากสำนักเลขาธิการ พระบรมมหาราชวัง ให้เปลี่ยนมาใช้ชื่อโรงเรียนว่า โรงเรียนราชวินิตบางแคปานขำเป็นรูปพระมหาพิชัยมงกุฎเปล่งรัศมี มีเลขลำดับรัชกาลของพระบาทสมเด็จพระเจ้าอยู่หัว รัชกาลที่ 9 อยู่ภายใน ใต้พระมหาพิชัยมงกุฎเป็นอักษรย่อของโรงเรียน ร.น.ป. ด้านล่างรองรับด้วยโบว์ ภายในมีภาษาบาลีว่า คุณวา จตฺตโน คุณํ
ร.น.ป.
คุณวา จตฺตโน คุณํ (ผู้มีความดี พึงรักษาความดีของตนไว้)
อุดมวิชา ศรัทธาคุณธรรม กิจกรรมเสริมส่ง
รักษ์ศักดิ์ศรี มีคุณธรรม นำวิชาการ สืบสานงานพระราชดำริ
พระพุทธธรรมวโรภาสสถิตราชวินิต
ต้นพระศรีมหาโพธิ์
สีเขียว - เหลือง ปัจจุบัน การพระราชทานทุนเรียนดี เข็มเกียรติคุณ และโล่เกียรติคุณนั้น พระบาทสมเด็จพระเจ้าอยู่หัว จะทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เสด็จพระราชดำเนินแทนพระองค์ในการพระราชทานรางวัลต่างๆ ณ ศาลาดุสิดาลัย สวนจิตรลดา พระราชวังดุสิต
นอกจากทุนพระราชทาน โล่เกียรติคุณและเข็มเกียรติคุณแล้ว ยังมีรางวัลครูปฏิบัติหน้าที่ดีเด่นและรางวัลศิษย์เก่าดีเด่น ที่จะพระราชทานในคราวเดียวกันอีกด้วย
บักกิงแฮมเชอร์
บัคคิงแฮมเชอร์ (; ออกเสียง: ˈbʌkɪŋəmʃəˈ หรือ ˈbʌkɪŋəmʃɪəˈ; ย่อ Bucks) เป็นมณฑลในอังกฤษในสหราชอาณาจักร ที่มีฐานะเป็นมณฑลภูมิศาสตร์ และมณฑลนอกเมโทรโพลิตัน บัคคิงแฮมเชอร์ ตั้งอยู่ทางภาคตะวันออกเฉียงใต้ของอังกฤษ
บัคคิงแฮมเชอร์แบ่งการปกครองเป็นห้าแขวง: เซาท์บัคส, ชิลเทิร์น, ไวคูมบ์, อายล์สบรี เวล, และ มิลตัน คีนส์ โดยมีอายล์สบรี เป็นเมืองหลวงของมณฑล และเมืองที่ใหญ่ที่สุดคือมิลตัน คีนส์ บัคคิงแฮมเชอร์มีเนื้อที่ 1,874 ตารางกิโลเมตร และมีประชาชนรวมทั้งสิ้นประมาณ 719,000 คน ถัวเฉลี่ย 384 คนต่อหนึ่งตารางกิโลเมตร
บัคคิงแฮมเชอร์มีเขตแดนติดกับนครลอนดอนและปริมณฑล, มณฑลบาร์คเชอร์, มณฑลออกซฟอร์ดเชอร์, มณฑลนอร์ทแธมป์ตันเชอร์, มณฑลเบดฟอร์ดเชอร์ และมณฑลฮาร์ทฟอร์ดเชอร์
บาร์กเชอร์
บาร์กเชอร์ (, ) บางทีก็เรียกว่า “ราชมณฑลบาร์กเชอร์” เพราะเป็นที่ตั้งของ พระราชวังวินด์เซอร์ การเรียกนี้ทำกันมาตั้งแต่คริสต์ศตวรรษที่ 19 และเป็นที่ยอมรับโดยสมเด็จพระราชินีในปี ค.ศ. 1958 เมื่อพระราชทานพระราชเอกสารสิทธิ (letters patent) ในการใช้ชื่อนั้นอย่างเป็นทางการในปี ค.ศ. 1974
บาร์กเชอร์เป็นหนึ่งในมณฑลรอบนครลอนดอน (Home County)ในอังกฤษที่มีฐานะเป็นมณฑลภูมิศาสตร์ และมณฑลนอกเมโทรโพลิตัน บาร์กเชอร์ตั้งอยู่ทางภาคตะวันออกเฉียงใต้ของอังกฤษที่มีเขตแดนติดกับมณฑลออกซฟอร์ดเชอร์, มณฑลบัคคิงแฮมเชอร์, มณฑลเซอร์รีย์, มณฑลวิลท์เชอร์ และมณฑลแฮมป์เชอร์ และหลังจากการเปลี่ยนแปลงเขตแดนในปี ค.ศ. 1995 ก็มีเขตแดนติดกับนครหลวงลอนดอนด้วย
บาร์กเชอร์แบ่งการปกครองเป็นหกแขวง: เวสต์บาร์กเชอร์, เรดดิง, โวคคิงแฮม, แบร็คเนลล์ฟอเรสต์, วินด์เซอร์และเมดเด็นเฮด, สโลห์ โดยมีเรดดิงเป็นเมืองหลวงของมณฑล บาร์กเชอร์มีเนื้อที่ 1,262 ตารางกิโลเมตร และมีประชาชนรวมทั้งสิ้นประมาณ 812,200 คน ถัวเฉลี่ย 643 คนต่อหนึ่งตารางกิโลเมตร
แท่นเทศน์
แท่นเทศน์ () มาจากภาษาละติน “Pulpitum” ที่แปลว่า “รั่งร้าน” หรือ “แท่น” หรือ “เวที” เป็นแท่นที่ยกสูงจากพื้นที่บาทหลวงหรือศาสนาจารย์ใช้ทั้งภายในหรือภายนอกโบสถ์คริสต์
ในบางโบสถ์จะมีที่ตั้งสำหรับปาฐกสองที่ ตามปกติแล้วผู้อยู่ทางซ้ายของผู้เข้าร่วมพิธีจะเป็น “แท่นเทศน์” เพราะการที่แท่นเทศน์มักใช้ในการอ่านจากพระวรสาร ด้านนี้ของโบสถ์จึงเรียกว่าด้านพระวรสาร (gospel side) ทางด้านขวาจะมี “แท่นอ่าน” (lectern) ที่มาจากภาษาละติน “lectus” ที่แปลว่า “อ่าน” เพราะเป็นที่สำหรับการอ่านเป็นส่วนใหญ่ที่มักจะใช้โดยฆราวาสในการอ่านบทสอนจากคัมภีร์ (ยกเว้นบทสอนจากพระวรสาร) เป็นที่นำผู้เข้าร่วมพิธีในการสวดมนต์ หรือเป็นที่ใช้ประกาศ เพราะด้านนี้ของคริสต์ศาสนสถานเป็นด้านที่ใช้อ่านบทจดหมาย (epistle lesson) ด้านนี้บางครั้งจึงเรียกว่าด้าน “บทจดหมาย” ในบางโบสถ์แท่นอ่านซึ่งเป็นที่อ่านบทจดหมาย (Epistle) ก็อยู่ทางขวาและแท่นเทศน์อยู่ทางซ้าย
ในคริสตจักรของนิกายโปรเตสแตนต์ แท่นเทศน์ถือว่าเป็นสิ่งสำคัญที่สุดในโบสถ์ และจะตั้งตรงกลางหน้าผู้เข้าร่วมทำพิธีในโบสถ์และยกสูง แท่นเทศน์ใช้เป็นที่ผู้สอนศาสนายืน แท่นอาจจะตกแต่งด้วยผ้าห้อยหน้าแท่น (Antependium) ที่เป็นผ้าที่ห้อยคลุมลงมาจากด้านหน้าของแท่น หรืออาจจะมีการตกแต่งด้วยดอกไม้
ในคริสต์ศตวรรษที่ 18 มีการสร้างแท่นเทศน์สามชั้นที่มักสร้างกันในประเทศที่พูดภาษาอังกฤษ การสร้างเป็นสามชั้นก็เพื่อแสดงความสำคัญของการอ่านบทสอน ชั้นล่างสุดใช้ในการประกาศข่าวของชุมชน ชั้นกลางสำหรับอ่านพระวรสาร และชั้นสูงสุดสำหรับการเทศนา
ในโบสถ์อีแวนเจลิคัลบางแห่งแท่นเทศน์จะตั้งอยู่บนแท่นตรงกลาง และจะเป็นเฟอร์นิเจอร์ชิ้นใหญ่ที่สุดในโบสถ์ทั้งนี้เพื่อเป็นสัญลักษณ์ของการประกาศคำสอนของพระเจ้า ในโบสถ์อีแวนเจลิคัลในปัจจุบันแท่นเทศน์จะเล็กลงกว่าที่เคยมีมาถ้ามี และจะใช้หลังการร้องเพลงสวดและยังคงตั้งอยู่กลางโบสถ์
ในโบสถ์ที่มีที่สำหรับปาฐกที่เดียวที่ใช้เป็นทั้งแท่นเทศน์และแท่นอ่านจะเรียกว่า “แอมโบ” (ambo) ที่มาจากภาษากรีกที่แปลว่า “แท่น” ที่เดิมเป็นยกพื้นที่ยกสูงที่ตั้งอยู่กลางทางเดินกลางที่ใช้เป็นที่อ่านจดหมายคำสอนและพระวรสาร และบางครั้งก็จะใช้เป็นที่เทศนา
ภาษาเคิร์ดตอนกลาง
ภาษาเคิร์ดตอนกลางหรือภาษาโซรานี (Sorani language ภาษาเคิร์ด: سۆرانی) เป็นสำเนียงหนึ่งของภาษาเคิร์ดที่ใช้พูดในอิหร่านและอิรัก อยู่ในภาษากลุ่มอิหร่าน
การเรียกภาษากุรมันชีสำเนียงใต้ว่าโซรานีมาจากชื่อเมืองโซรานในอดีต
ในยุคออตโตมาน มีการตั้งโรงเรียนมัธยมเพื่อไปเรียนที่อิสตันบูลทำให้ภาษาโซรานีเป็นภาษาสำหรับการเขียน ภาษาเคิร์ดเป็นภาษาต้องห้ามในอิรักในสมัยลัทธิบาธรุ่งเรือง เมื่อลัทธิบาธเสื่อมลง การตีพิมพ์ภาษาเคิร์ดแพร่หลายอีกครั้ง ทำให้ภาษาโซรานีเป็นรูปแบบที่ใช้เขียนในอิรัก
ภาษาโซรานีเขียนด้วยอักษรอาหรับดัดแปลง ในอิรักซึ่งต่างจากภาษากุรมันชีที่เขียนด้วยอักษรละตินในตุรกี แต่เริ่มมีการนำอักษรละตินมาใช้กับภาษาโซรานีที่เผยแพร่ทางโทรทัศน์
จำนวนผู้พูดที่แน่นอนของภาษาโซรานีหาได้ยาก แต่น่าจะมี 7-15 ล้านคนในอิรักและอิหร่าน
มีการเสนอให้ภาษาโซรานีเป็นภาษาราชการของรัฐบาลเคอร์ดิสถานในอิรัก แต่ไม่ได้รับการยอมรับจากชาวเคิร์ดที่พูดภาษากุรมันชี
การเรียงประโยคเป็นแบบประธาน-กริยา-กรรม ไม่มีคำสรรพนามที่แยกระหว่างเพศชายและเพศหญิง และไม่มีการผันคำกริยาตามเพศ .
ภาษาเคิร์ดเหนือ
ภาษาเคิร์ดเหนือ หรือ ภาษากุรมันชี (Kurmanji, ภาษากุรมันชี: Bahdînî) เป็นสำเนียงของภาษาเคิร์ดที่มีผู้พูดส่วนใหญ่อยู่ในตุรกีและซีเรีย รวมทั้งประเทศในอดีตสหภาพโซเวียตและเลบานอน มีในอิรักและอิหร่านเป็นส่วนน้อย
ภาษากุรมันชีหรือภาษาเคิร์ดเหนือเขียนด้วยอักษรละตินในประเทศตุรกี ซีเรียและชุมชนชาวเคิร์ดที่ลี้ภัยในยุโรป สหรัฐอเมริกา แคนาดาและออสเตรเลีย
ทฤษฎีหลักเกี่ยวกับที่มาของคำ Kurmanji เชื่อว่ามาจากเจ้าชาย Jaladet Bedirkhan นักปราชญ์ชาวเคิร์ดผู้คิดค้นการเขียนภาษาเคิร์ดด้วยอักษรละตินโดยมาจาก Kurd+man+cî หมายถึงชาวเคิร์ดผู้อยู่ในดินแดนของตนเอง ในช่วงแรกๆจะเพิ่มตัว "d" เป็น Kurdmanji แต่ในยุคหลังตัว d หายไป
อีกทฤษฎีหนึ่งเชื่อว่า Kurmanji หมายถึงชาวเคิร์ดในเมเดีย โดยตัวสะกดเดิมคือ Khormenj ในประวัติศาสตร์ ชาวเคิร์ดอยู่ในดินแดนที่ภาษากรีกเรียกว่า Armenia และภาษากรีก Armen อาจจะกลายเป็นศัพท์ Khormen ส่วนชื่อในภาษาอาร์มีเนียคือ Haiq
นักวิชาการบางส่วนเชื่อว่า คำว่า Kurmanji มาจากคำ 2 คำคือ kur (เด็กชาย) และ magi ซึ่งเป็นชื่อเผ่าโบราณในจักรวรรดิเมเดีย ซึ่งมีกล่าวอ้างถึงในไบเบิล คำเต็มคือ Kurên Magî ซึ่งหมายถึงเด็กแห่งมาคี นักวิชาการกลุ่มนี้เชื่อว่าเผ่ามาคีคือผู้พูดภาษาเคิร์ดดั้งเดิม
พระเจ้าฌูเอาที่ 4 แห่งโปรตุเกส
พระเจ้าฌูเอาที่ 4 แห่งโปรตุเกส (, 18 มีนาคม ค.ศ. 1603 - 6 พฤศจิกายน ค.ศ. 1656) ทรงเป็นพระมหากษัตริย์แห่งโปรตุเกสและอัลการ์เวส (King of Portugal and the Algarves) ในราชวงศ์บรากานซา เป็นพระนัดดาของแคเทอรีน ดัชเชสแห่งบรากานซา ผู้ได้ประกาศอ้างสิทธิในราชบัลลังก์โปรตุเกสและกลายเป็นชนวนสงครามชิงราชสมบัติใน ค.ศ. 1580 มีพระสมัญญานามว่า พระเจ้าฌูเอาผู้ฟื้นฟู (, ) ก่อนพระองค์จะเสด็จสวรรคตในปี ค.ศ. 1656 ดินแดนของจักรวรรดิโปรตุเกสได้แผ่ขยายออกไปอย่างกว้างขวางที่สุด ด้วยพื้นที่ที่มากถึงเกือบ 3,000 ล้านเอเคอร์
พระเจ้าฌูเอาที่ 4 แห่งโปรตุเกสเสด็จพระราชสมภพที่เมืองวิลลา วีซอซา (Vila Viçosa) และได้รับสืบทอดตำแหน่งดยุคแห่งบรากานซาจากเจ้าชายทีโอโซโอที่ 2 ผู้เป็นพระราชบิดา เมื่อ ค.ศ. 1630 ทรงเสกสมรสกับลุยซา ดี กุซมาน (Luisa de Guzman, ค.ศ. 1613 - 1666) พระธิดาองค์โตของดยุคแห่งเมดินา-ซีโดเนีย เมื่อ ค.ศ. 1633 พระองค์ได้ขึ้นเสวยราชสมบัติจากการปฏิวัติต่อต้านพระเจ้าเฟลีเปที่ 4 แห่งสเปน เมื่อวันที่ 1 ธันวาคม ค.ศ. 1640 และกระทำพิธีราชาภิเษกเมื่อวันที่ 15 ธันวาคม ค.ศ. 1640
พระเจ้าฌูเอาที่ 4 แห่งโปรตุเกสเสด็จสวรรคตในปี ค.ศ. 1656 พระเจ้าอฟองโซที่ 6 ผู้เป็นพระราชโอรสได้สืบราชสมบัติเป็นลำดับถัดมา พระราชธิดาของพระองค์ผู้หนึ่ง คือ เจ้าหญิงคาทารีนาแห่งบรากานซา ได้อถิเษกสมรสกับพระเจ้าชาร์ลสที่ 2 กษัตริย์แห่งอังกฤษ
แหล่งดอลเมนแห่งโคชัง ฮวาซุน และคังฮวา
แหล่งดอลเมนแห่งโคชัง ฮวาซุน และคังฮวา คือหนึ่งในแหล่งมรดกโลกของประเทศเกาหลีใต้ มีดอลเมนหรือเพิงหินโบราณที่สร้างมาตั้งแต่ต้นคริสต์ศักราชอยู่เป็นจำนวนมากและอย่างหนาแน่นที่ไม่สามารถพบเห็นได้ไหนบนโลก
แหล่งดอลเมนแห่งโคชัง ฮวาซุน และคังฮวาได้รับจดทะเบียนให้เป็นมรดกโลกในการประชุมคณะกรรมการมรดกโลกสมัยสามัญครั้งที่ 24 เมื่อปี พ.ศ. 2543 ที่เมืองแคนส์ ประเทศออสเตรเลีย โดยผ่านข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้
ชนิดต้นแบบ
ชนิดต้นแบบ () ในทางอนุกรมวิธานคือชนิดแรกที่ถูกระบุบในสกุล หรือเป็นตัวอย่างที่เอกเทศ (สิ่งที่เป็นตัวตน, ซากดึกดำบรรพ์, หรือภาพประกอบ) ที่กำหนดชื่อของสกุล (หรือของสิ่งมีชีวิตที่อยู่ในชั้นต่ำกว่าสกุล) คำนิยามที่แตกต่างทั้งสองนี้ใช้สลับกันได้ในทางทั่วๆไปและทางพฤกษศาสตร์
ชนิดต้นแบบมีอยู่ในระบบการตั้งชื่อทางสัตววิทยาเท่านั้น ในหัวข้อ 42.3 ของระเบียบสากลของระบบการตั้งชื่อทางสัตววิทยา (ICZN) ต้นแบบของชื่อของสกุลหรือสปีชีส์ย่อย (ชื่อกลุ่มสกุล) เป็น "ชนิดต้นแบบ" คำนิยามนี้เป็นไปตาม "ตามชื่อชนิดนั้นเป็นต้นแบบที่กำหนดชื่อของชื่อสกุลหรือสปีชีส์ย่อย" ซึ่งก็เป็นการกำหนดตัวอย่างต้นแบบไปด้วยในชนิดนั้น
ในระบบการตั้งชื่อทางพฤกษศาสตร์ ต้นแบบของชื่อของสกุลหรือสปีชีส์ย่อยเป็นตัวอย่าง (หรือภาพวาด) ("ระเบียบสากลของระบบการตั้งชื่อทางพฤกษศาสตร์ (ICBN)" ข้อ 10.1, 8.1 และ 10.4) ต้นแบบนี้ปกติจะเป็นต้นแบบของสปีชีส์ที่รวมเข้าไว้ (สกุล) ในกรณีนี้มันสามารถระบุโดยชื่อของชนิดนี้ (ข้อ 10.1) และชนิดนี้ถูกเรียกว่า "ชนิดต้นแบบ" แต่ไม่เป็นทางการ ตัวอย่างต้นแบบทางพฤกษศาสตร์เรียกว่า "ตัวอย่างต้นแบบ"
พื้นที่ประวัติศาสตร์แห่งคย็องจู
พื้นที่ประวัติศาสตร์แห่งคย็องจู คือหนึ่งในแหล่งมรดกโลกของประเทศเกาหลีใต้ เป็นเมืองหลวงเก่าของอาณาจักรชิลลา งดงามด้วยพุทธศิลป์เกาหลี ทั้งพระพุทธรูป วัง วัด เจดีย์ ฯลฯ ที่สร้างด้วยหินหรือไม้ที่มีอายุกว่า 1,000 ปี และเนื่องด้วยตั้งอยู่ในที่โล่งแจ้งบนพื้นที่ที่กว้างขวางมาก จึงกล่าวได้ว่าเป็นพิพิธภัณฑ์กลางแจ้งที่ใหญ่ที่สุดในโลก
พื้นที่ประวัติศาสตร์แห่งคย็องจูได้รับจดทะเบียนให้เป็นมรดกโลกในการประชุมคณะกรรมการมรดกโลกสมัยสามัญครั้งที่ 24 เมื่อปี พ.ศ. 2543 ที่เมืองแคนส์ ประเทศออสเตรเลีย ด้วยข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้
เกาะภูเขาไฟเชจูและอุโมงค์ลาวา
เกาะภูเขาไฟเชจูและอุโมงค์ลาวา คือหนึ่งในแหล่งมรดกโลกของประเทศเกาหลีใต้ เป็นเกาะภูเขาไฟที่ตั้งอยู่ในทะเลจีนตะวันออก และห่างจากชายฝั่งทางใต้ของเกาหลี 130 กิโลเมตร ตัวเกาะมีพื้นที่ 1,846 ตารางกิโลเมตร หรือ 1,153,750 ไร่ เป็นเกาะที่ใหญ่ที่สุด มีภูเขาที่สูงที่สุด (1,950 เมตร) และเป็นจังหวัดที่เล็กที่สุดของเกาหลีใต้
เกาะเชจูได้รับจดทะเบียนให้เป็นมรดกโลกภายใต้ชื่อ "เกาะภูเขาไฟเชจูและอุโมงค์ลาวา" ในการประชุมคณะกรรมการมรดกโลกสมัยสามัญครั้งที่ 31 เมื่อปี พ.ศ. 2550 ที่เมืองไครสต์เชิร์ช ประเทศนิวซีแลนด์ ด้วยข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้
อลิซาเบธ ราชินีบัลลังก์เลือด
อลิซาเบธ ราชินีบัลลังก์เลือด ชื่อภาษาไทยของภาพยนตร์เรื่อง Elizabeth นำแสดงโดยเคต แบลนเชตต์, โจเซฟ ไฟนส์, เจฟฟรีย์ รัช, คริสโตเฟอร์ แอคเคลสตัน ร่วมด้วย ริชาร์ด แอทเทนบอรอจ และเอริก ก็องโตนา (นักแสดงรับเชิญ) กำกับการแสดงโดย เชคการ์ คาปูร์
เจ้าหญิงอลิซาเบธ (เคต แบลนเชตต์) เจ้าหญิงนอกสมรส พระราชธิดาของพระเจ้าเฮนรีที่ 8 แห่งอังกฤษ กับแอนน์ บุลิน พระราชินีแห่งอังกฤษ ซึ่งไม่ได้การยอมรับให้อยู่ราชสมบัติ จนกระทั่งสมเด็จพระราชินีนาถแมรีที่ 1 หรือ "แมรีผู้กระหายเลือด" (Bloody Mary) พระเชษฐภคินีต่างพระมารดาได้สวรรคตลง พระนางจึงได้ขึ้นครองราชย์ ท่ามกลางความขัดแย้งต่าง ๆ มากมายทั้งการเมืองและการศาสนา บรรดาอำมาตย์ ขุนนางต่างแตกแยกกัน โดยเฉพาะทอมัส ฮาวเวิร์ด ที่ 4, ดยุก แห่งนอร์ฟอล์ก (คริสโตเฟอร์ แอคเคลสตัน) แสดงการต่อต้านพระนางอย่างชัดเจนที่สุด แต่พระนางก็ได้วิลเลียม เซซิลที่ 1, บารอน เบิร์กลีย์ (ริชาร์ด แอทเทนบอรอจ) คอยให้การสนับสนุน
เมื่อพระนางขึ้นครองราชย์ มีราชทูตจากนานาประเทศมากมายเดินทางเจริญสัมพันธไมตรี ด้วยหวังว่าพระนางจะอภิเษกสมรสกับเชื้อพระวงศ์ในราชวงศ์ของตน แต่พระนางมีชายคนรักอยู่แล้ว เป็นขุนนางชื่อรอเบิร์ต ดัดลีย์ที่ 1 เอิร์ลแห่งเลสเตอร์ (โจเซฟ ไฟนส์) แต่ด้วยหน้าที่และบรรดาศักดิ์ พระนางไม่อาจจะรักกับเขาได้อย่างเปิดเผย ก่อนที่ในเวลาต่อมาจะมีการวางลอบปลงพระชนม์ด้วยวิธีการวางยา และเหล่าผู้ที่ภักดีต้องบุกจับเหล่าคนที่คิดร้ายสังหารทิ้ง
เหตุการณ์ต่าง ๆ เหล่านี้ทำให้ อลิซาเบธ เจ้าหญิงผู้ไร้เดียงสาเข้มแข็งขึ้นมาในฐานะพระราชินีแห่งอังกฤษ และพระนางก็ไม่รับรักจากชายคนไหนอีกเลย ไม่ได้อภิเษกสมรสตลอดทั้งพระชนชีพ จนได้ฉายาว่า "ราชินีผู้ทรงพรหมจรรย์" (The Virgin Queen) และต่อมาพระนางได้กลายเป็นสมเด็จพระราชินีที่ยิ่งใหญ่ แผ่อาณาเขตจักรวรรดิอังกฤษให้กว้างไกลออกไป
Elizabeth เป็นภาพยนตร์จากประเทศอังกฤษ กำกับการแสดงโดย เชคการ์ คาปูร์ ผู้กำกับชาวอินเดีย เป็นเรื่องราวพระราชประวัติของ สมเด็จพระราชินีนาถอลิซาเบธที่ 1 แห่งอังกฤษ สมเด็จพระราชินีผู้ยิ่งใหญ่แห่งจักรวรรดิอังกฤษ นำแสดงนำ โดย แคท บลานเชทท์ นักแสดงสาวออสเตรเลีย ร่วมด้วยนักแสดงยอดฝีมือชาวอังกฤษต่าง ๆ อีกมา
เมื่อเข้าฉาย ภาพยนตร์ได้รับเสียงวิจารณ์ว่า ดำเนินเรื่องได้อย่างเข้มข้นเหมือนกับ "The Godfather" ของ ฟรานซิส ฟอร์ด คอปโปล่า แสดงให้เห็นถึงความละโมบและกิเลสตัณหาของมนุษย์ รวมทั้งยังแสดงให้เป็นถึงราชประเพณีเก่า ๆ ของอังกฤษอีกด้วย ที่หาดูได้ไม่ง่ายนักในปัจจุบัน
ภาพยนตร์มีชื่อเข้าชิงรางวัลออสการ์ ประจำปี ค.ศ. 1998 ถึง 7 รางวัล ประกอบไปด้วย ภาพยนตร์ยอดเยี่ยม, ดารานำหญิงยอดเยี่ยม, กำกับศิลป์ยอดเยี่ยม, กำกับภาพยอดเยี่ยม, ออกแบบเครื่องแต่งกายยอดเยี่ยม, แต่งหน้ายอดเยี่ยม และดนตรีประกอบยอดเยี่ยม แต่สามารถคว้าไปได้เพียงรางวัลเดียวเท่านั้น คือ แต่งหน้ายอดเยี่ยม
และมีภาคต่อมา คือ "" ในปี ค.ศ. 2007 นำแสดงโดยเคต แบลนเชตต์ และเชคการ์ คาปูร์ ยังเป็นผู้กำกับเช่นเคย
มลายู
มลายู (; ) อาจหมายถึง
พลวัฒน์ วังฆะฮาด
พลวัฒน์ วังฆะฮาด นักฟุตบอลชาวไทยของสโมสรสุพรรณบุรี เอฟซี ในไทยพรีเมียร์ลีก โดยเริ่มเป็นที่รู้จักจากฟอร์มการเล่นที่โดดเด่นเมื่อครั้งเล่นให้สโมสรโอสถสภา เอ็ม-150
พลวัฒน์ วังฆะฮาด เกิดเมื่อวันที่ 27 กรกฎาคม 2530 ที่จังหวัดยโสธร เริ่มเข้ารับการศึกษาในชั้นประถมที่โรงเรียนคำเขื่อนแก้วชินูปถัมป์ และหัดเล่นฟุตบอลตอนอยู่ ป.2 จนเมื่อจบชั้น ป.6 จึงเข้ามาศึกษาต่อในระดับมัธยมที่กรุงเทพ โดยเรียนที่โรงเรียนประเทืองทิพย์วิทยา ก่อนจะย้ายมาเรียนชั้น ม.3 ที่โรงเรียนเทพศิรินทร์ร่มเกล้า และหลังจากจบชั้นมัธยมต้น พลวัฒน์ วังฆะฮาดก็ได้เข้าเรียนที่โรงเรียนพาณิชยการราชดำเนิน สาขาการตลาด พร้อมกับเล่นฟุตบอลให้สถาบันไปด้วย โดยลงเล่นในรายการฟุตบอลนักเรียน รุ่นอายุ 16 ปี ประเภท ก. และรุ่นอายุ 18 ปี ประเภท ก.
ในการแข่งขันฟุตบอลนักเรียนรุ่นอายุ 18 ปี ประเภท ก. นั้นเขาได้รับความสนใจอย่างมากเนื่องจากสามารถคว้าถึง 2 รางวัลคือกองหลังยอดเยี่ยมและนักเตะยอดเยี่ยมประจำทัวร์นาเมนต์ พร้อมกับทำเงินกว่า 30,000 บาท จาก 2 รางวัลดังกล่าว
ปัจจุบันพลวัฒน์ วังฆะฮาดศึกษาระดับปริญญาตรีที่มหาวิทยาลัยธุรกิจบัณฑิตย์
หลังจบทัวร์นาเมนต์ฟุตบอลนักเรียน สาธิต อินทรทูตซึ่งเป็นเจ้าหน้าที่ของทีมโอสถสภา ได้ชักชวนให้มาทดสอบฝีเท้าเพื่อเข้าร่วมทีม โดยเขาลงซ้อมกับทีมอยู่2วันในตำแหน่งแบ็คขวา และในที่สุดก็ได้เข้าร่วมทีมโอสถสภาและได้ลงเล่นให้ทีมเป็นครั้งแรกในครึ่งฤดูกาลหลังของไทยแลนด์พรีเมียร์ลีก 2549 โดยเป็นตัวสำรองและทีมจบฤดูกาลด้วยตำแหน่งรองแชมป์ และได้สิทธิเล่นเอเอฟซีคัพในฤดูกาลหน้า
ในไทยแลนด์พรีเมียร์ลีก 2550 พลวัฒน์ วังฆะฮาด สามารถยึดตำแหน่งตัวจริงได้สำเร็จตั้งแต่ต้นฤดูกาล และโชว์ฟอร์มดีอย่างต่อเนื่อง โดยยิงประตูในลีกได้2ประตูจากตำแหน่งกองหลัง แม้ในรายการเอเอฟซีคัพทีมจะตกรอบแรก แต่ก็ยังจบฤดูกาลด้วยอันดับ9ในลีก นอกจากนี้พลวัฒน์ยังได้เล่นให้ทีมชาติไทยชุด คัดเลือกโอลิมปิก 2008ด้วย โดยก่อนหน้านี้เขาเคยเล่นให้ทีมชาติชุดอายุไม่เกิน20ปี ในรายการชิงแชมป์เอเซียที่ประเทศอินเดียมาแล้ว และในไทยแลนด์พรีเมียร์ลีก 2551ต้นสังกัดของเขาจบฤดูกาลในอันดับที่ 4
ฤดูกาล 2552 พลวัฒน์ วังฆะฮาดย้ายมาร่วมทีมบางกอกกล๊าส ในไทยพรีเมียร์ลีก โดยสวมเสื้อหมายเลข 2 และได้ลงสนามในไทยลีกให้ต้นสังกัดใหม่นัดแรกวันที่ 7 มีนาคม 2552 ในเกมส์เปิดบ้านเสมอกับสโมสรทีโอที 1-1 ที่สนามลีโอสเตเดี้ยม โดยช่วงหลังของฤดูกาลต้องตกเป็นตัวสำรองของทนงศักดิ์ ประจักกะตา อยู่บ่อยครั้ง และสโมสรจบฤดูกาลด้วยอันดับ 3
พลวัฒน์มีชื่อติดทีมชาติไทยชุดซีเกมส์ครั้งที่ 25 ที่ประเทศลาว แต่ไม่ประสบความสำเร็จเมื่อทีมชาติไทยชุดดังกล่าวตกรอบแรก และเจ้าตัวตัดสินใจย้ายออกจากทีมเมื่อจบฤดูกาล
ฤดูกาล 2553 พลวัฒน์ย้ายมาร่วมทีมทีโอที แคท เอฟซี ด้วยค่าตัว 200,000 บาท และสวมเสื้อหมายเลข 24 โดยลงสนามในลีกให้ทีโอที แคทนัดแรกวันที่ 27 มีนาคม 2553 ในเกมส์ที่บุกไปชนะ ทีทีเอ็ม พิจิตร 0-1 ที่สนามกีฬากลางจังหวัดพิจิตร โดย พลวัฒน์ เป็นคนยิงประตูชัยในนาทีที่ 89
เลกสองของฤดูกาล 2554 พลวัฒน์ย้ายมาร่วมทีมกับเมืองทองฯพร้อมกับร็อบบี้ ฟาล์วเลอร์ ที่ย้ายมาจากลีกออสเตรเลีย
คฤหาสน์ สัมผัสผวา
คฤหาสน์ สัมผัสผวา (; ) ภาพยนตร์สยองขวัญในปี ค.ศ. 2001 นำแสดงโดย นิโคล คิดแมน บทภาพยนตร์และกำกับการแสดงโดยอาเลคันโดร อาเมนาบาร์
เกาะชาเนล ที่ตั้งอยู่ระหว่างประเทศอังกฤษกับฝรั่งเศส ในปี ค.ศ. 1945 ในช่วงสงครามโลกครั้งที่ 2 มีคฤหาสน์ทรงวิคตอเรียนเก่าแก่หลังใหญ่อยู่หลังหนึ่ง เจ้าของคฤหาสน์เป็นหญิงสาวชื่อ เกรซ (นิโคล คิดแมน) เธออาศัยอยู่ที่นี่พร้อมกับ แอนน์ (อลิคิน่า มานน์) ลูกสาว และ นิโคลัส (เจมส์ เบนท์ลี่ย์) ลูกชาย ตามลำพัง โดยที่ ชาร์ลส์ (คริสโตเฟอร์ แอคเคลสตัน) สามีของเธอไปรบในสงครามนานกว่าปีแล้วและไม่มีข่าวคราวใด ๆ ส่งมา
วันหนึ่ง หมอกลงจัด มีคนแปลกหน้า 3 คนมาขอสมัครทำงานบ้านที่นี่ โดยอ้างว่ามาตามประกาศในหนังสือพิมพ์ เกรซรับเอาไว้ และบอกกล่าวถึงจุดต่าง ๆ ในบ้าน โดยเฉพาะต้องปิดหน้าต่างและม่านให้มืดสนิทที่สุดเมื่อลูก ๆ ของเธอทั้ง 2 จะผ่านห้องต่าง ๆ เพราะทั้งคู่เป็นโรคแพ้แสงแดดอย่างรุนแรง ดังนั้นแสงสว่างในบ้านจะมีได้ก็จากตะเกียงเท่านั้น
เกรซเป็นแม่ที่เข้มงวดและเคร่งครัดมากกับลูก ๆ และทุกอย่างภายในบ้าน แต่ตัวเธอเองไม่ได้ติดต่อกับโลกภายนอกมานานแล้ว แม้จะออกไปแต่ก็ไม่ได้เพราะหมอกลงจัด ต่อมาไม่นาน ได้เกิดเรื่องประหลาดขึ้นภายในบ้าน เช่น เปียโนบรรเลงโดยไม่มีคนเล่น, ประตูหรือผ้าม่านเปิดปิดได้เอง, มีเสียงคนแปลก ๆ บนชั้นบนของบ้าน หรือแม้แต่แอนน์และนิโคลัส อ้างว่า เห็นคนอื่นปรากฏตัวในบ้านด้วย เกรซพยายามที่จะไม่เชื่อและคาดคั้นเอากับคนรับใช้ทั้ง 3 เพราะเธอเพิ่งนึกได้ว่าที่แท้แล้วเธอไม่ได้ลงประกาศใด ๆ ในหนังสือพิมพ์ แต่หนึ่งในนั้น (ฟิออนนูล่า ฟลานาแกน) กลับไม่รู้สึกรู้สาอะไรและบอกว่า พวกตนเคยมาทำงานที่นี่ครั้งหนึ่งเมื่อนานมาแล้ว ก่อนที่เกรซและลูก ๆ จะรู้ความจริงที่น่าหวาดผวาจากคนรับใช้เหล่านี้
"The Others" เป็นภาพยนตร์จากการกำกับและเขียนบทโดย อเลฮานโดร อเมนาบาร์ ผู้กำกับหนุ่มชาวสเปนอายุเพียง 29 ปี ผู้ซึ่งมีชื่อเสียงโด่งดังมาจากภาพยนตร์อิสระก่อนหน้านั้น เมื่อเข้าฉายได้รับเสียงวิจารณ์ไปในทางที่ดีว่า เป็นภาพยนตร์ที่มีบรรยายกาศน่าหวาดผวา และบทหักมุมตอนจบทำได้เฉียบ แต่ เอ็ม. ไนท์ ชยามาลาน ผู้กำกับและเขียนบทเรื่อง "The Sixth Sense" ภาพยนตร์ผีในแบบเดียวกันที่โด่งดังก่อนหน้านี้ ได้ออกมาแสดงความเห็นว่า อเมนาบาร์เลียนแบบตน ทั้งการเขียนบท การสร้างบรรยายกาศของเรื่อง รวมทั้งแสดงเองด้วยในฐานะตัวประกอบ ซึ่งอเมนาบาร์ได้ปรากฏตัวในเรื่อง ด้วยการแสดงเป็นศพในรูปถ่ายใบเก่าในบ้าน
ภาพยนตร์ประสบความสำเร็จอย่างมาก โดยได้รางวัลโกยาถึง 8 รางวัล จากการเสนอชื่อถึง 15 รางวัล รวมทั้งได้รางวัลภาพยนตร์ยอดเยี่ยมและรางวัลผู้กำกับยอดเยี่ยมด้วย และทำเงินได้มากมายจากหลายประเทศที่เข้าฉาย
นวพล ตันตระเสนีย์
นวพล ตันตระเสนีย์ เป็นนักฟุตบอลชาวไทย ของสโมสรกัลฟ์-สระบุรี ในไทยพรีเมียร์ลีก โดยเล่นในตำแหน่งกองหลัง มีชื่อเล่นว่าแบ็ค
นวพล ตันตระเสนีย์ เกิดเมื่อวันที่ 9 มีนาคม พ.ศ. 2532 ที่จังหวัดระยอง เป็นบุตรชายของนายชุมพล ตันตระเสนีย์เข้ารับการศึกษาในชั้นประถมที่โรงเรียนอัสสัมชัญระยองก่อนจะย้ายมาศึกษาในชั้นมัธยมศึกษาที่โรงเรียนอัสสัมชัญศรีราชา โดยลงเล่นฟุตบอลนักเรียนให้สถาบันในรุ่น 14 ปี ประเภท ก.(แชมป์),16 ปี ประเภท ก.(แชมป์),และได้แชมป์รุ่น 18 ปี ประเภท ก. หลังจากนั้นจึงย้ายมาเรียนชั้นม.6ที่โรงเรียนจุฬาภรณราชวิทยาลัย และเป็นหนึ่งในทีมชาติไทยชุดอายุไม่เกิน 19 ปี ชิงแชมป์เอเซีย
ในฟุตบอลระดับสโมสร นวพล ตันตระเสนีย์เริ่มต้นด้วยการเป็นตัวสำรองของสโมสรชลบุรี เอฟซีชุดที่ได้แชมป์ลีก ฤดูกาล 2550 และย้ายมาร่วมทีมศรีราชาชุดรองแชมป์ดิวิชั่น 1 ฤดูกาล 2551 และเมืองทองฯ ยูไนเต็ด โดยลงสนามในไทยพรีเมียร์ลีกให้เมืองทองฯ ยูไนเต็ดนัดแรกในวันที่ 18 เมษายน 2552 ในเกมส์ที่ชนะสโมสรการไฟฟ้าส่วนภูมิภาค 1-0
นวพล ตันตระเสนีย์ ย้ายมาร่วมทีมพิษณุโลก ทีเอสวาย เอฟซี ที่เพิ่งเลื่อนชั้นขึ้นมาเล่นในยามาฮ่า ลีกวัน 2557 และได้ลงสนามในลีกนัดแรกให้พิษณุโลก ในวันที่ 23 กุมภาพันธ์ 2557 ในเกมส์ยามาฮ่า ลีก 1 ฤดูกาล 2557 ที่ทีมเสมอกับขอนแก่น เอฟซี 2-2 ที่สนามพิจิตร สเตเดี้ยม
นวพล ลงสนามในลีกให้สโมสรพิษณุโลกเพียง 7 นัด โดยอยู่กับทีมแค่จบเลกแรก ก็ย้ายไปร่วมทีมกัลฟ์-สระบุรี เอฟซี
เดือน มิถุนายน 2557 นวพล ย้ายมาร่วมทีมกัลฟ์-สระบุรี ในยามาฮ่า ลีกวัน 2557 เลกที่ 2
ศรีราชา-สันนิบาต
ร็อคแมน X5
ร็อคแมน X5 () หรือ เมกาแมน X5 (Mega Man X5) เป็นวิดีโอเกมชุดที่ 5 ของซีรีส์ร็อคแมน X โดยวางจำหน่ายในวันที่ 30 พฤศจิกายน ค.ศ. 2000 ที่ประเทศญี่ปุ่นวางจำหน่ายในเครื่องเล่นเกมเพลย์สเตชันในเวอร์ชันภาษาอังกฤษได้มีชื่อที่ 2 ซิ่งมาจากในเวอร์ชันอังกฤษมาจากหนังสือ Mega Man X Official Complete Works และ MM25 Mega Man & Mega Man X Official Complete Works นอกจากนี้ลงในเกม ร็อคแมน X Anniversary Collection 2 โดยชื่อถูกปรับเปลี่ยนให้เหมือนของต้นฉบับในญี่ปุ่นX-buster (エックスバスター) อาวุธปกติของเอ็กซ์และสามารถชาร์จยิงได้
พลังโจมตีจะต่ำกว่าบัสเตอร์ชนิดอื่น แต่ชาร์จเร็ว
Crescent Shot (クレッセントショット) อาวุธที่ได้จาก เครเซนต์ กริซลี่Tri Thunder (トライサンダー) อาวุธที่ได้จาก โวลท์ คราเคนWill Laser (ウィルレーザー) อาวุธที่ได้จาก ไชนิ่ง โททัลนิคัสGel Shaver (ジェルシェイバー) อาวุธที่ได้จาก ทีดัล มาโคเอนWing Spiral (ウィングスパイラル) อาวุธที่ได้จาก สไปรัล เพกาเชียนSpike Rope (スパイクロープ) อาวุธที่ได้จาก สไปค์ โรสเรดDark Hold (ダークホールド) อาวุธที่ได้จาก ดาร์ก เนโกรแบทGround Fire (グランドファイアー) อาวุธที่ได้จาก เบิร์น ไดโนเร็กซ์Z-saber (ゼットセイバー) อาวุธพื้นฐานของซีโร่ สามารถโจมตีเป็นคอมโบต่อเนื่องได้ 3 ครั้ง
Crescent Sword (三日月斬) ท่าที่ได้จาก เครเซนต์ กริซลี่ ท่าตอนกระโดดโจมตีจะกลายเป็นหมุนตัวฟัน และซีโร่จะสามารถกระโดดสองจังหวะได้
E-Blade (電刃) ท่าที่ได้จาก โวลท์ คราเคน เมือกดปุ่มขึ้น+โจมตี จะเป็นการกระโดดพร้อมกับใช้ดาบสายฟ้าโจมตีไปทางด้านบน
C-Flasher (滅閃光) ท่าที่ได้จาก ไชนิ่ง โททัลนิคัส เป็นการปล่อยลูกพลังออกไปในทุกทิศทาง และสามารถเจาะทะลวงศัตรูได้
F-Splasher (飛水翔) ท่าที่ได้จาก ไทดัล มาโคเอน เมื่อได้ท่านี้มา ตอนแดชกลางอากาศจะมีบาเรียน้ำแข็งรอบๆและสามารถใช้โจมตีได้
Wind Shredder (疾風) ท่าที่ได้จาก สไปรัล เพกาเชียน ถ้ากดโจมตีระหว่างแดช จะเป็นการปล่อยร่างเงาออกไปโจมตีศัตรู
Twin Dream (双幻夢) ท่าที่ได้จาก สไปค์ โรสเรด เป็นการเรียกร่างแยกออกมา โดยร่างแยกจะเคลื่อนไหวและโจมตีตามซีโร่ คล้ายกับ Soul Body ของเอ็กซ์ใน X4
Dark Hold (ダークホールド) ท่าที่ได้จาก ดาร์ค เนโครแบท หยุดการเคลื่อนไหวของศัตรูทั้งฉากเหมือนกันกับเอ็กซ์
Quake Blazer (断地炎) ท่าที่ได้จาก เบิร์น ไดโนเร็กซ์ เมื่อกด ลง+โจมตีขณะอยู่กลางอากาศ จะเป็นการใช้ดาบไฟโจมตีไปทางด้านล่าง
สูญหายในการปฏิบัติหน้าที่
สูญหายในการปฏิบัติหน้าที่ () คือสถานะที่ถูกตั้งให้บุคลากรทางทหารที่ถูกรายงานว่าสูญหายในระหว่างปฏิบัติการ พวกเขาอาจจะถูกสังหารหรือได้รับบาดเจ็บในการรบ หรืออาจจะถูกจับเป็นเชลยศึก หรืออาจจะหนีทัพก็เป็นได้
เนื่องจากช่วงก่อนหน้า พ.ศ. 2457 (ค.ศ. 1914) ทหารในหลายๆประเทศไม่ได้มี จึงทำให้เมื่อทหารตายในการรบ ศพของพวกเขาจะไม่ถูกพบจนกระทั่งเวลาผ่านไปเนิ่นนานซึ่งมีโอกาสน้อยมากหรือไม่มีเลยที่จะระบุตัวตนของศพนั้น ช่วงสงครามโลกครั้งที่หนึ่ง หลาย ๆ ชาติเริ่มมีการเสนอเรื่องของการทำป้ายระบุตัวตนของทหาร โดยทั่วไป ป้ายนี้จะทำจากโลหะเบาเช่นอะลูมิเนียม อย่างไรก็ตามกองทัพสหราชอาณาจักรเลือกใช้ไฟเบอร์อัดซึ่งไม่คงทนมากนัก ถึงแม้ว่าการใส่ป้ายระบุตัวตนจะมีประโยชน์มากในการระบุตัวตนของศพ แต่มีข้อจำกัดว่าศพนั้นจะต้องไม่ถูกทำลายหรือฝังอย่างสมบูรณ์โดยวัตถุระเบิดแรงสูงซึ่งใช้กันบ่อยๆในสงครามยุคใหม่ นอกจากนี้ สภาพแวดล้อมของการรบเองก็อาจจะมีส่วนเพิ่มความยุ่งยากในการระบุตัวตนของทหารที่หายสาบสูญ เช่นสงครามในป่า หรือสงครามเรือดำน้ำ หรือการชนกันกลางอากาศของอากาศยานในบริเวณภูเขาหรือทะเล ปัญหาสุดท้ายก็คือทหารมักไม่มีความอดทนมากพอที่จะเก็บบันทึกประวัติของศพของข้าศึกที่ถูกฝังชั่วคราวรวมถึงตำแหน่งของหลุมชั่วคราวจึงทำให้ข้อมูลมักจะมีการสูญหายหรือผิดพลาด ดังนั้นบุคลากรทางทหารบางนายอาจจะหาไม่พบเป็นเวลาหลายปี หรือไม่พบอีกเลย ในกรณีที่ศพของทหารที่สูญหายถูกพบ และผ่านการชันสูตรศพอย่างละเอียดแล้วแต่ยังไม่สามารถระบุตัวตนได้ ป้ายหลุมศพจะระบุว่าไม่ทราบประวัติ
พัฒนาการของการตรวจสอบลายพิมพ์ดีเอ็นเอในช่วงปลายศตวรรษที่ 20 ซึ่งจะมีการเก็บเซลล์ใต้ตาของทหารก่อนที่จะถูกส่งเข้าพื้นที่รบ การระบุตัวตนก็จะสามารถกระทำได้ถึงแม้ว่าร่างกายจะเหลือเพียงชิ้นส่วนเล็กๆก็ตามที การพิสูจน์ตัวตนโดยอาศัยดีเอ็นเอของญาติก็สามารถกระทำได้ แต่การใช้ข้อมูลดีเอ็นเอจากเจ้าตัวเองย่อมดีกว่า อย่างไรก็ตามการสวมป้ายระบุตัวตนและการนำเทคโนโลยีสมัยใหม่เข้ามาประยุกต์ใช้ทำให้จำนวนของผู้สูญหายในการรบลดลงอย่างเห็นได้ชัด สำหรับประโยชน์ที่เห็นได้ชัดจากการระบุตัวตนของผู้สูญหายนั้น มีประโยชน์มากต่อญาติที่ยังมีชีวิตอยู่ ทำให้สามารถทราบได้แน่ชัดว่าทหารผู้นั้นยังมีชีวิตอยู่หรือว่าตายไปแล้วกันแน่ มิเช่นนั้นญาติของผู้สูญหายอาจจะยังคาดหวังว่าผู้สูญหายผู้นั้นยังมีชีวิตอยู่ที่ไหนสักแห่งและจะกลับมาในวันหนึ่งวันใด